pythainlp/thai-wiki-dataset-v4 huggingface dataset:
กอร์ดอน แบงส์

กอร์ดอน แบงส์, โอบีอี (30 ธันวาคม พ.ศ. 2480 – 12 กุมภาพันธ์ พ.ศ. 2562) เป็นอดีตนักฟุตบอลชาวอังกฤษ ได้รับการสำรวจจาก IFFHS ในฐานะผู้รักษาประตูที่ดีที่สุดอันดับ 2 แห่งศตวรรษที่ 20 รองจาก เลฟ แยชิน (อันดับ 1) และก่อน ดิโน ซอฟฟ์ (อันดับ 3) 
แบงก์ได้ร่วมเข้าแข่งขันกับทีมฟุตบอลทีมชาติอังกฤษ และยังชนะเลิศในการแข่งขันฟุตบอลโลก 1966 แบงส์ยังได้รับการเรียกจากเปเล่ว่าเป็น 1 ใน 125 นักฟุตบอลที่ยังมีชีวิตอยู่ที่ยอดเยี่ยมที่สุด เมื่อเดือนมีนาคม 2004 ชื่อของเขายังกลายเป็นสำนวนที่ใช้ประจำทุกวันนี้ในอังกฤษที่ว่า "Safe as the Banks of England" (ป้องกันไว้เหมือนแบงส์แห่งอังกฤษ) 
เนื่องจากสร้างชื่อในฟุตบอลโลก 1970 โดยเขาสามารถเซฟลูกโหม่งของเปเล่ ได้อย่างมหัศจรรย์ทั้งที่เปเล่โหม่งจ่อ ๆ อยู่ตรงเกือบเส้นประตูแม้สุดท้ายจะแพ้บราซิลไป 1-0 แต่ก็ยังเป็นตำนานที่เล่าขานกันต่อมา
การพองตัวของจักรวาล

ในการศึกษาจักรวาลวิทยา การพองตัวของจักรวาล  หรือการพองตัวของเอกภพ คือแบบจำลองการขยายตัวแบบเอ็กโปเนนเชียลของเอกภพตามทฤษฎี ที่เกิดขึ้นหลังจากการเกิดบิกแบงเป็นเวลา 10−36 วินาที เนื่องจากมีความหนาแน่นของพลังงานสุญญากาศเป็นแรงดันลบ. คำว่า "การพองตัว" ยังใช้ในความหมายถึงสมมุติฐานของการเกิดการพองตัว ทฤษฎีการพองตัว และยุคแห่งการพองตัวด้วย
ผลสืบเนื่องโดยตรงจากการขยายตัวของเอกภพในลักษณะนี้ เอกภพที่สังเกตได้ทั้งหมดจึงมีจุดเริ่มต้นจากย่านที่ต่อเชื่อมกันเป็นบริเวณเล็ก ๆ การพองตัวช่วยอธิบายปัญหาเก่าแก่ของจักรวาลวิทยาตามแนวทางบิกแบงได้ว่า ทำไมเอกภพจึงมีรูปร่างแบน มีความกลมกลืนกัน และสมมาตรในทุกทิศทาง ตามหลักการพื้นฐานจักรวาลวิทยา แทนที่จะมีความโค้งสูงมาก ๆ และยุ่งเหยิงมาก ๆ ตามหลักพื้นฐานทางฟิสิกส์ การพองตัวยังช่วยอธิบายถึงจุดกำเนิดของโครงสร้างขนาดใหญ่ในจักรวาล เนื่องจากความแปรปรวนทางควอนตัมในบริเวณการพองตัวขนาดเล็ก ๆ ทำให้เกิดเป็นจุดที่เติบโตขึ้นเป็นโครงสร้างในเอกภพ (ดู กำเนิดและวิวัฒนาการของดาราจักร)
โซโลอิสต์ แพลน บี

โซโลอิสต์ แพลน บี  เป็น สตูดิโออัลบั้ม ชุดที่ 2 ของ ธนกฤต พานิชวิทย์ (ว่าน AF2) โดยมีการปล่อยเพลงเป็นซิงเกิ้ลออกมาก่อน ในตอนแรกจะวางแผงอัลบั้มเต็มในปลายเดือนตุลาคม ปี 2552 แต่ด้วยเหตุต่างๆ ทำให้ต้องเลื่อนการวางแผงออกมา โดยวางแผงเมื่อวันที่ 29 มกราคม พ.ศ. 2553 เพลงที่สร้างชื่อเสียงได้แก่เพลง "อยู่บำรุง" , "คนไม่มีเวลา"
ค่าคงตัวจักรวาล

ในการศึกษาจักรวาลวิทยา ค่าคงตัวจักรวาล (มักเขียนย่อด้วยอักษรกรีกตัวใหญ่ แลมบ์ดา: Λ) คือค่าคงตัวที่นำเสนอโดย อัลเบิร์ต ไอน์สไตน์ เพื่อปรับปรุงทฤษฎีสัมพัทธภาพทั่วไปของเขาเองให้สามารถได้ผลสอดคล้องกับแบบจำลองเอกภพสถิตที่ไอน์สไตน์เชื่อ ในภายหลังไอน์สไตน์ก็ละทิ้งแนวคิดนี้ไปหลังจากมีผลสังเกตการณ์การเคลื่อนไปทางแดง ของ เอ็ดวิน ฮับเบิล ซึ่งบ่งชี้ว่าเอกภพไม่ได้มีสภาวะสถิตหรือหยุดนิ่งกับที่ แต่เอกภพกำลังขยายตัว อย่างไรก็ดี การค้นพบ ความเร่งของจักรวาล (cosmic acceleration) ในช่วงคริสต์ทศวรรษ 1990 ได้รื้อฟื้นความสนใจเกี่ยวกับค่าคงตัวจักรวาลขึ้นมาใหม่
อัญรินทร์ ธีราธนันพัฒน์

อัญรินทร์ ธีราธนันพัฒน์ ชื่อเล่น ทับทิม เป็นนักแสดง พิธีกร นักร้อง นักกีฬาสเกตลีลา และนักธุรกิจชาวไทย
ประวัติ.
อัญรินทร์เกิดเมื่อวันอาทิตย์ ที่ 21 ตุลาคม พ.ศ. 2533 ที่ โรงพยาบาลแพทย์ปัญญา กรุงเทพมหานคร บิดา มารดา เป็นคนเชื้อชาติไทย สัญชาติไทย มารดาเป็นชาวจังหวัดระนอง มีพี่ชาย 1 คน 
ความสามารถพิเศษคือ รำโนห์ราได้อย่างคล่องแคล่วตั้งแต่วัยเด็ก และเป็นนักกีฬาสเกตลีลา 
นอกจากนี้ทับทิมยังเป็นจิตอาสา มูลนิธิร่วมกตัญญู รหัส ดารา77ซึ่งทับทิมไปร่วมงานจิตอาสากับบิณฑ์และเอกพันธ์อยู่เป็นประจำ
ปัจจุบันอัญรินทร์คบหาดูใจกับ ไทด์ เอกพันธ์ บรรลือฤทธิ์ นักแสดงรุ่นพี่ที่มีอายุห่างกันถึง 28 ปี ซึ่งทั้งคู่ต่างรู้จักกัน จากการเป็นเจ้าหน้าที่ของมูลนิธิร่วมกตัญญู โดยมี ท็อป บิณฑ์ บรรลือฤทธิ์ ที่เป็นพี่ชายของไทด์ เอกพันธ์ ร่วมทำงานด้วย
วงการบันเทิง.
เริ่มเข้าสู่วงการบันเทิงด้วยการถ่ายแบบ / ถ่ายโฆษณา / มิวสิกวีดีโอ / การประกวด ได้ตำแหน่ง Cleo Star Popular Vote 2007 และ Utaitip Freshy Idol 2008 (รองชนะเลิศอันดับ 1) 
ปี 2552 ทับทิมได้เซ็นสัญญาเป็นนักแสดงกับสถานีโทรทัศน์สีกองทัพบกช่อง 7 และมีผลงานละครเรื่องแรกในปี พ.ศ. 2552 เรื่อง "รักแท้แก้ได้" คู่ อ๊อฟ ชนะพล สัตยา หลังจากนั้นก็มีผลงานละครอีกหลายเรื่อง เช่น "ธิดาวานร 2" คู่กับเขตต์ ฐานทัพ และ "ตะวันยอแสง" รวมถึงซิทคอมเรื่อง กำนันอี๊ด เป็นต้น
ในปี พ.ศ. 2553 รับบทนางเอกครั้งแรกในละครคุณชายตำระเบิด ซึ่งมีเรตติงและกระแสตอบรับสูงมาก ในปี พ.ศ. 2555 ได้พลิกบทร้ายเป็นครั้งแรก โดยรับบท อสูรน้อยดารกา จาก อสูรน้อยในตะเกียงแก้ว ในปี พ.ศ. 2556 ประชันบทบาทกับนางเอกรุ่นพี่ จีรนันท์ มะโนแจ่ม และ มรกต กิตติสาระ ในละครเรื่อง อาญารัก ซึ่งทำให้เธอได้กระแสชื่นชมด้านการแสดงเป็นอย่างสูง ในปี พ.ศ. 2558 ขึ้นมารับบทนางเอกละครหลังข่าวเรื่องแรก คือ ลีลาวดีเพลิง ตามด้วย เจ้านาง และ ริษยา ฯลฯ ซึ่งได้เรตติงและกระแสตอบรับที่ดีมาก
ปี พ.ศ. 2565 ทับทิมได้แสดงละครเรื่องสุดท้ายกับทางช่อง 7 คือละครเรื่อง เสาร์ ๕
ปี พ.ศ. 2566 ทับทิมตัดสินใจเป็นนักแสดงอิสระ และได้ประเดิมบทบาทดราม่าสุดรันทดประชันกับนางร้ายตัวแม่มากฝีมืออย่าง สุวัจนี พานิชชีวะ ในซีรีส์ค่าย change2561 คลับฟรายเดย์ เดอะ ซีรีส์ ตอน “สะใภ้จีน” ซึ่งได้รับกระแสชื่นชมและเรตติ้งที่สูง
เพลงประกอบละคร.
(2553) ละคร คุณชายตำระเบิด
(2555) ละคร อสูรน้อยในตะเกียงแก้ว
(2556) ละคร สวนอาหารบานใจ
(2556) ละคร โทน
(2558) ละคร ลีลาวดีเพลิง
(2559) ละคร ฉันทนาสามช่า
(2560) ละคร อกธรณี
(2561) ละคร ชาติลำชี
ซิงเกิลเพลง.
(2565) ร่วม featuring กับศิลปิน woman Bangkok 
นักกีฬา.
ผลการแข่งขันสเกตลีลาของเธอเป็นดังนี้
เจมส์ แม็กอะวอย

เจมส์ แอนดรูว์ แม็กอะวอย  เกิดเมื่อวันที่ 21 เมษายน พ.ศ. 2522 เป็นนักแสดงภาพยนตร์และละครเวทีชาวสก็อต เป็นที่รู้จักในภาพยนตร์ X-เม็น รุ่น 1, X-เม็น สงครามวันพิฆาตกู้อนาคต, "Atonement", "เผด็จการแผ่นดินเลือด", "อภินิหารตำนานแห่งนาร์เนีย ตอน ราชสีห์ แม่มด กับตู้พิศวง", "Penelope", "Wanted", "Frank Herbert's Children of Dune", และซีรีส์อังกฤษเรื่อง "Shameless" และ "Early Doors" แม็กอะวอยได้รับรางวัลแบฟตาไรซิงสตาร์ และรางวัลแบฟตาสก็อตแลนด์ เขายังได้รับการเสนอชื่อเข้าชิงรางวัลเอแอลเอฟเอส และ 2 รางวัลแบฟตา, รางวัลภาพยนตร์ยุโรป และรางวัลลูกโลกทองคำ เขาแต่งงานกับแอน-มารี ดัฟฟ์ใน พ.ศ. 25496 ก่อนจะหย่าร้างใน พ.ศ. 2559
กีฬามหาวิทยาลัยแห่งประเทศไทย ครั้งที่ 31

กีฬามหาวิทยาลัยแห่งประเทศไทย ครั้งที่ 31 หรือ ทองกวาวเกมส์ จัดการแข่งขันวันที่ 10- 17 มกราคม พ.ศ. 2547 ณ มหาวิทยาลัยเชียงใหม่ จังหวัดเชียงใหม่ โดยมีมหาวิทยาลัยเชียงใหม่เป็นเจ้าภาพจัดการแข่งขัน
สัญลักษณ์ประจำการแข่งขัน.
ตราสัญลักษณ์.
ตราสัญลักษณ์ประจำการแข่งขันกีฬามหาวิทยาลัยแห่งประเทศไทย ครั้งที่ 31 ได้รับแรงบันดาลใจมาจากตราสัญลักษณ์ของมหาวิทยาลัยเชียงใหม่ ซึ่งมีลักษณะเป็นรูปช้างชูคบเพลิง โดยนำเสนอในรูปแบบเป็นการเชิดชูการกีฬาแทน โดยใช้ "วงกลม" เพื่อแสดงถึงการกีฬา เพราะสามารถสื่อให้เห็นถึงกีฬาหลายชนิด เช่น ฟุตบอล วอลเลย์บอล บาสเกตบอล
สำหรับสีที่ใช้ คือ สีแสด มาจากสีของดอกทองกวาวซึ่งเป็นสัญลักษณ์สำคัญในการแข่งขันกีฬาครั้งนี้ และยังได้สื่อถึงไฟแห่งการกีฬาที่กำลังจะลุกโชติช่วง ในการแข่งขันกีฬามหาวิทยาลัยครั้งนี้ด้วย
นอกจากนั้น สัญลักษณ์ได้ถูกคลี่คลายรูปทรงออกมาให้ใกล้เคียงกับรูปทรงพื้นฐานเลขาคณิต เพื่อให้สามารถมองออกเป็นสิ่งต่าง ๆ ได้แล้วแต่สายตาของผู้ดูอีกด้วย คือ สามารถมองเป็น เลข ๔ เพื่อฉลองในโอกาสสถาปนามหาวิทยาลัยเชียงใหม่ครบ 40 ปี หรือรูปเปลวเพลิงของคบเพลิงแห่งการกีฬาได้เช่นเดียวกัน
ตัวนำโชค.
ตัวนำโชค คือ ลูกช้างสีม่วง เพราะความหมายของลูกช้างนั้นก็คือสัญลักษณ์ของมหาวิทยาลัยเชียงใหม่ อีกทั้งยังมีความหมายถึงความร่าเริง สง่างาม และตื่นตัวที่จะใฝ่หาความรู้ โดยดึงจุดเด่นของวัตนธรรมอันเป็นเอกลักษณ์ของภาคเหนือมาแสดงออกในรูปแบบของ เครื่องแต่งกาย ท่าทางและเส้นสายที่ออกแบบ โดยอิงมาจากจิตรกรรมไทยของภาคเหนือมาเป็นจุดเด่นในการออกแบบท่าทางของลูกช้างเพื่อแสดงออกถึงความยินดีที่มหาวิทยาลัยเชียงใหม่ได้รับเกียรติเป็นเจ้าภาพและจะครบรอบของการสถาปนามหาวิทยาลัยครบ 40 ปี
ชื่อของลูกช้างสีม่วง คือ สะบัดชัย ชื่อเรียกของกลองชนิดหนึ่งในภาคเหนือ อันเป็นเอกลักษณ์ทางวัฒนธรรมที่ดีงามโดยกลองสะบัดชัยนั้นจะตีก็เพื่อปลุกใจให้ฮึกเหิม และยังสื่อความหมายได้ว่า ชัยชนะที่ยิ่งใหญ่
แต่ชัยชนะในที่นี้นั้นก็จะหมายถึงชัยชนะในเรื่องของมิตรภาพที่จะเกิดในการแข่งขันครั้งนี้มากกว่าชัยชนะในเกมกีฬา
สรุปเหรียญการแข่งขัน.
สรุปเหรียญการแข่งขัน 5 สถาบันแรก คือ
จำนวนแบริออน

ในการศึกษาฟิสิกส์อนุภาค จำนวนแบริออน  คือจำนวนควอนตัมโดยประมาณตามกฎการอนุรักษ์พลังงานของระบบหนึ่งๆ นิยามได้ดังนี้
<math>B = \frac{1}{3}\left(n_\text{q} - n_\bar{\text{q}}\right) </math>
โดยที่ "n"q คือจำนวนของควาร์ก และ "n"q คือจำนวนของแอนติควาร์ก อนุภาคแบริออน (ประกอบด้วยควาร์ก 3 ตัว) มีค่าแบริออนเท่ากับ +1 อนุภาคเมซอน (1 ควาร์กกับ 1 แอนติควาร์ก) มีค่าแบริออนเท่ากับ 0 และอนุภาคแอนติแบริออน (3 แอนติควาร์ก) มีค่าแบริออนเท่ากับ -1 สำหรับอนุภาคฮาดรอนแบบพิเศษ เช่น เพนตาควาร์ก (มี 4 ควาร์กกับ 1 แอนติควาร์ก) หรือ เตตระควาร์ก (2 ควาร์กกับ 2 แอนติควาร์ก) อาจจัดประเภทเป็นได้ทั้งอนุภาคแบริออนหรือเมซอน ขึ้นอยู่กับจำนวนแบริออนของมัน
ฟุตบอลโลก 1990

ฟุตบอลโลก 1990 เป็นฟุตบอลโลกครั้งที่ 14 จัดขึ้นที่ประเทศอิตาลีตั้งแต่วันที่ 8 มิถุนายน ถึง 8 กรกฎาคม ค.ศ. 1990 โดยฟีฟ่าได้เลือกอิตาลีเป็นเจ้าภาพในการจัดครั้งนี้เมื่อวันที่ 19 พฤษภาคม ค.ศ. 1984 ถือเป็นประเทศที่ 2 ที่จัดฟุตบอลโลก 2 ครั้ง โดยสหภาพโซเวียต เป็นคู่แข่งในการเสนอตัวเป็นเจ้าภาพ ในการแข่งขันครั้งนี้เยอรมนีตะวันตกเป็นผู้ชนะการแข่งขัน ชนะทีมอาร์เจนตินาไป 1-0 ในรอบสุดท้าย ทำให้ครองตำแหน่งชนะเลิศเป็นครั้งที่ 3
รายชื่อประเทศที่เข้ารอบ.
<templatestyles src="Col-begin/styles.css"/>
ยุคของพลังค์

ในการศึกษาจักรวาลวิทยาเชิงกายภาพ ยุคของพลังค์ (หรือ Planck era) คือช่วงเวลาแรกสุดของประวัติศาสตร์ของเอกภพ คือช่วง 0 ถึงประมาณ 10−43 วินาที (เวลาของพลังค์) ซึ่งเป็นช่วงที่เอกภพตกอยู่ใต้อิทธิพลของแรงโน้มถ่วงควอนตัม ตั้งชื่อตามนักวิทยาศาสตร์คือ มักซ์ พลังค์ 
อาจกล่าวได้ว่า ยุคของพลังค์คือช่วงเวลาแรกสุดของเวลา เพราะเวลาของพลังค์อาจเป็นช่วงเวลาที่สั้นที่สุดที่เป็นไปได้ของเวลา และยุคของพลังค์ก็เกิดขึ้นเพียงชั่วเวลาสั้นๆ นี้ ที่จุดนี้เมื่อประมาณ 13,700 ล้านปีมาแล้ว เชื่อกันว่าแรงโน้มถ่วงมีกำลังแรงมากกว่าแรงพื้นฐานอื่นๆ ซึ่งทำให้เป็นไปได้อย่างมากว่า เป็นช่วงเวลาที่แรงทั้งหมดรวมกันเป็นหนึ่งเดียว 
สภาวะของเอกภพในระหว่างยุคของพลังค์เป็นสภาวะที่ปั่นป่วนและเปลี่ยนแปลง ทำให้แรงพื้นฐานปรากฏผ่านกระบวนการที่เรียกว่า การทำลายสมมาตร (symmetry breaking) การศึกษาจักรวาลวิทยายุคใหม่เห็นว่า ยุคของพลังค์อาจเป็นจุดเริ่มต้นยุคแห่งการรวมแรงครั้งใหญ่ (Grand unification epoch) และการที่เกิดการทำลายสมมาตรทำให้เอกภพเข้าสู่ยุคของการพองตัวของจักรวาล หรือยุคของการพองตัว ซึ่งเป็นช่วงเวลาที่เอกภพขยายตัวอย่างมากในช่วงเวลาสั้นๆ
ฟุตบอลโลก 1986

ฟุตบอลโลก 1986 เป็นการแข่งขันฟุตบอลโลกครั้งที่ 13 ที่จัดขึ้นที่ประเทศเม็กซิโก ระหว่างวันที่ 31 พฤษภาคม ถึง 29 มิถุนายน ค.ศ. 1986 เดิมทีประเทศโคลอมเบียได้รับการเลือกให้เป็นเจ้าภาพการแข่งขัน แต่เนื่องจากเหตุผลด้านการเงินบางประการทำให้ไม่สามารถเป็นเจ้าภาพได้ และได้ถอนตัวไปในปี ค.ศ. 1982 และเม็กซิโกได้รับเลือกเป็นเจ้าภาพเมื่อเดือนพฤษภาคม ค.ศ. 1983 
ประเทศผู้ชนะการแข่งขันครั้งนี้คือทีมอาร์เจนตินา (เป็นครั้งที่ 2 หลังจากชนะในปี 1978) ชนะทีมเยอรมนีตะวันตกไป 3-2 ในรอบตัดสิน ที่จัดขึ้นที่สนาม Estadio Azteca ในเม็กซิโกซิตี
รายชื่อประเทศที่เข้ารอบ.
<templatestyles src="Col-begin/styles.css"/>
รัฐกัมเปเช

รัฐกัมเปเช  เป็นรัฐทางตะวันออกเฉียงใต้ของประเทศเม็กซิโก ติดต่อกับรัฐในประเทศเม็กซิโกคือ ติดกับรัฐยูกาตันทางตะวันออกเฉียงเหนือ, ติดกับรัฐกินตานาโรทางตะวันออก และติดกับรัฐตาบัสโกทางตะวันตกเฉียงใต้ และทางตอนใต้ติดกับจังหวัดเปเตนของประเทศกัวเตมาลา และทางตะวันตกติดกับอ่าวเม็กซิโก
รัฐกัมเปเชมีพื้นที่ 56,798 ตร.กม. (21,929.8 ตร.ไมล์) และมีประชากรเพียง 754,730 คนจากการสำรวจประชากรในปี ค.ศ. 2005 ทำให้เป็น 1 ในรัฐที่มีประชากรเบาบางที่สุดในเม็กซิโก เมืองหลวงของรัฐคือเมืองกัมเปเช ที่ได้รับการประกาศเป็นมรดกโลกจากยูเนสโก
ฟริทซ์ ซวิคคี

ฟริทซ์ ซวิคคี (14 กุมภาพันธ์ ค.ศ. 1898 – 8 กุมภาพันธ์ ค.ศ. 1974) เป็นนักดาราศาสตร์ชาวสวิส ทำงานเกือบตลอดชีวิตที่สถาบันเทคโนโลยีแคลิฟอร์เนียที่สหรัฐ มีส่วนในการสนับสนุนทฤษฎีและการสังเกตการณ์ทางดาราศาสตร์ที่สำคัญหลายประการ เช่น การใช้กล้องโทรทรรศน์แบบชมิทในการสำรวจมหานวดาราร่วมกับวัลเทอร์ บาเดอ และเสนอให้ใช้มหานวดาราเป็นเทียนมาตรฐาน (เขาเป็นคนคิดคำว่า "supernova" ด้วย) เขาได้ตั้งสมมุติฐานเกี่ยวกับการแปรสภาพของดาวฤกษ์จากดาวฤกษ์ธรรมดาไปเป็นดาวนิวตรอน รวมถึงสมมุติฐานเกี่ยวกับต้นกำเนิดของรังสีคอสมิก
กีฬามหาวิทยาลัยแห่งประเทศไทย ครั้งที่ 30

กีฬามหาวิทยาลัยแห่งประเทศไทย ครั้งที่ 30 หรือ ศรีปทุมเกมส์ จัดการแข่งขันวันที่ 11- 18 มกราคม พ.ศ. 2546 ณ มหาวิทยาลัยศรีปทุม กรุงเทพมหานคร โดยมีมหาวิทยาลัยศรีปทุมเป็นเจ้าภาพจัดการแข่งขัน จัดการแข่งขัน 21 ชนิดกีฬา กีฬาสาธิต 1 ชนิดกีฬา คือ เรือพาย มีมหาวิทยาลัยเข้าร่วมการแข่งขัน 58 มหาวิทยาลัย มีการชิงชัยทั้งสิ้น 194 เหรียญทอง
สรุปเหรียญการแข่งขัน.
สรุปเหรียญการแข่งขัน 5 สถาบันแรก คือ
ยูคอน

<ns>10</ns>
 <id>966791</id>
 <redirect title="แม่แบบ:กล่องข้อมูล เขตปกครองแคนาดา" />
 <revision>
 <id>7795330</id>
 <timestamp>2018-08-21T17:49:27Z</timestamp>
 <contributor>
 <ip>171.5.244.42</ip>
 </contributor>
 <comment>เปลี่ยนทางหน้าไปยัง </comment>
 <origin>7795330</origin>
 <model>wikitext</model>
 <format>text/x-wiki</format>
ยูคอน  เป็นดินแดนทางตะวันตกสุดและเป็นดินแดน ใน 3 ดินแดนที่เล็กที่สุดของประเทศแคนาดา ตั้งชื่อตามแม่น้ำยูคอน ซึ่งคำว่ายูคอนมีความหมายว่า "แม่น้ำใหญ่" ในภาษา Gwich’in ดินแดนนี้ก่อตั้งในปี ค.ศ. 1898 ในชื่อดินแดนยูคอน 
ภูเขาโลแกน ที่มีความสูง 5,959 เมตร (19,551 ฟุต) ตั้งอยู่ใน Kluane National Park and Reserve ถือเป็นภูเขาที่มีความสูงมากที่สุดในประเทศแคนาดาและสูงเป็นอันดับ 2 ในทวีปอเมริกาเหนือ (เป็นรองภูเขาแม็กคินลีย์ ในรัฐอะแลสกาของสหรัฐ)
สเปกตรัมความถี่

สเปกตรัมความถี่  ของสัญญาณอิเล็กทรอนิกส์ที่แปรเปลี่ยนตามเวลา คือการแสดงค่าสัญญาณในโดเมนของความถี่ สามารถสร้างสเปกตรัมความถี่ได้โดยอาศัยการแปลงสัญญาณแบบฟูรีเย ผลลัพธ์ที่ได้มักจะแสดงเป็นแอมพลิจูดและเฟส โดยพล็อตอ้างอิงกับความถี่
สัญญาณทุกชนิดที่สามารถแสดงค่าแอมพลิจูดที่แปรตามเวลา จะมีสเปกตรัมความถี่ที่เกี่ยวข้องเสมอ ซึ่งรวมไปถึง แสงที่ตามองเห็น (สี) โน้ตดนตรี ช่องสัญญาณโทรทัศน์หรือวิทยุ แม้แต่การหมุนของโลก เมื่อสามารถแสดงปรากฏการณ์ทางกายภาพเหล่านี้ในรูปแบบของสเปกตรัมความถี่ได้ ก็จะสามารถอธิบายถึงลักษณะทางกายภาพได้โดยง่าย โดยมากสเปกตรัมความถี่มักจะแสดงให้เห็นฮาร์โมนิกอย่างชัดเจน ซึ่งทำให้สามารถวิเคราะห์ถึงกลไกภายในที่สร้างสัญญาณชนิดนั้นขึ้นมาได้
จาเร็ด ไดมอนด์

จาเร็ด ไดมอนด์  (เกิด 10 กันยายน ค.ศ. 1937) คือนักวิทยาศาสตร์ชาวอเมริกันและนักเขียน เขาเป็นศาสตราจารย์สาขาภูมิศาสตร์ แห่งมหาวิทยาลัยแคลิฟอร์เนีย ลอสแอนเจลิส เริ่มประกอบอาชีพทางวิทยาศาสตร์ในสาขาจิตวิทยา และขยายไปสู่สาขาชีววิทยาวิวัฒนาการ และชีวภูมิศาสตร์ในเวลาต่อมา ได้รับเลือกให้ดำรงตำแหน่งกรรมการสถาบันศิลปะและวิทยาศาสตร์ สมาคมปรัชญาอเมริกัน ไดัรับรางวัลมากมายอาทิเช่น รางวัลเหรียญทองด้านวิทยาศาสตร์แห่งชาติ รางวัลไทเลอร์สำหรับความสำเร็จด้านสิ่งแวดล้อม รางวัลคอสมอสแห่งประเทศญี่ปุ่น เขามีบทความตีพิมพ์มากกว่า 200 ชิ้น ในวารสาร" Discover, National History, Nature" และ "Geo" ผลงานเขียนหนังสือของเขานั้นได้รับการกล่าวขวัญว่าสามารถวิเคราะห์จากการวิจัยและสังเกตได้อย่างลึกซึ้ง และง่ายต่อการเข้าใจ หนังสือที่สร้างชื่อเสียงให้แก่เขาได้แก่ "The Third Chimpanzee", "Guns, Germs, and Steel (ปืน เชื้อโรค และเหล็กกล้ากับชะตากรรมของสังคมมนุษย์)" และ "Collapse: How Societies Choose to Fail or Succeed (ล่มสลาย)"
ราชาหนู

ราชาหนู บ้างเรียก พญามุสิก  เป็นชื่อของกลุ่มหนูซึ่งมีส่วนหางเชื่อมติดกัน โดยหางของหนูเหล่านี้อาจถูกเลือด โคลน น้ำแข็ง หรืออุจจาระ โปะไว้ด้วยกัน หรืออาจจะถูกมัดไว้เหมือนปม เชื่อกันว่าหนูเหล่านี้ดำรงชีวิตอยู่โดยมีหางติดกันอย่างนั้น ซึ่งจำนวนของหนูในกลุ่มราชาหนูนั้นมีไม่แน่นอน รายงานการพบราชาหนูมีมากที่สุดในประเทศเยอรมนี ในประวัติศาสตร์นั้นถือว่าราชาหนูเป็นลางร้ายของโรคระบาดที่รุนแรงมาก
ในปัจจุบันยังไม่มีรายงานของราชาหนูที่ยังมีชีวิตอันเชื่อถือได้
ตัวอย่าง.
ตามพิพิธภัณฑสถานบางแห่งจะมีซากของราชาหนูซึ่งได้รับการเก็บรักษาไว้หรือกลายเป็นมัมมี่ตั้งแสดงต่อสาธารณะ ราชาหนูกลุ่มใหญ่ที่สุดซึ่งมีการตั้งแสดงนั้นอยู่ในพิพิธภัณฑสถาน Mauritianum เมืองอัลเตนบูร์ก รัฐทูริงเง่น ซึ่งเป็นซากที่แห้งเป็นมัมมี่ของหนู 32 ตัวด้วยกัน ราชาหนูกลุ่มนี้ถูกพบในเตาผิงของคนสีข้าวที่บุคไฮม์เมื่อปีพ.ศ. 2371
ที่พิพิธภัณโอทาโกในเมืองดูเนดิน ประเทศนิวซีแลนด์ มีราชาหนูซึ่งพบในพ.ศ. 2473ไว้ ราชาหนูกลุ่มนี้เป็นหนูดำที่ยังโตไม่เต็มที่ซึ่งส่วนหางถูกขนม้าพันไว้ด้วยกัน
ประมาณการว่ารายงานการพบราชาหนูนั้นมีน้อยลงเมื่อหนูสีน้ำตาลได้เข้าแพร่พันธุ์แทนหนูดำ ในช่วงคริสต์ศตวรรษที่ 18 ในปัจจุบันมีรายงานการพบราชาหนูเพียงน้อยครั้ง โดยครั้งล่าสุดนั้นมีชาวนาพบในประเทศเอสโตเนียเมื่อวันที่ 16 มกราคม พ.ศ. 2548
ราชาหนูส่วนใหญ่ที่พบนั้นเป็นหนูดำ แต่ก็เคยมีรายงานการพบราชาหนูที่เป็นกลุ่มหนูชวา ในจังหวัดชวาตะวันตก เมื่อวันที่ 23 มีนาคม พ.ศ. 2461 ซึ่งเป็นกลุ่มหนูนาจำนวนสิบตัว นอกจากนั้นยังมีรายงานกรณีที่เป็นสัตว์อื่นๆ เช่น กระรอก อยู่ด้วย
ผู้ศึกษาเรื่องสัตว์ลึกลับ เอ็ม. ชไนเดอร์ ได้เผยแพร่ภาพเอ็กซ์เรย์ของราชาหนูซึ่งชาวนาพบในประเทศเนเธอร์แลนด์เมื่อพ.ศ. 2506 ซึ่งภาพนี้ได้แสดงให้เห็นพังผืดที่เกิดขึ้นบนหางของหนู ทำให้เชื่อได้ว่าหนูในกลุ่มราชาหนูนั้นยังสามารถใช้ชีวิตอยู่ได้ตามปกติระยะหนึ่ง
ดิอินดีเพ็นเดนต์

ดิอินดีเพ็นเดนต์  เป็นหนังสือพิมพ์ออนไลน์สัญชาติอังกฤษ เริ่มตีพิมพ์ใน ค.ศ. 1986 แรกเริ่มเป็นบรอดชีตแล้วเปลี่ยนไปเป็นแท็บลอยด์ใน ค.ศ. 2003 โดยมีการตีพิมพ์ฉบับหนังสือพิมพ์ครั้งสุดท้ายในวันเสาร์ที่ 26 มีนาคม ค.ศ. 2016 คงเหลือเพียงฉบับออนไลน์
หนังสือพิมพ์ฉบับนี้ได้รับรางวัลหนังสือพิมพ์ดีเด่นประจำปีจากรางวัลหนังสือพิมพ์บริติช (British Press Awards) ใน ค.ศ. 2004
เบลเอาต์

"เบลเอาต์ – เรโวลูเซียนส์คริสเตียนเบลรีมิกซ์!"  เป็นเพลงแดนซ์รีมิกซ์เสียดสี แต่งโดยนักแต่งเพลงชาวอเมริกัน ลูเซียน เพียน (Lucian Piane) หรือเป็นที่รู้จักในชื่อ เรโวลูเซียน (RevoLucian) ออกเมื่อวันที่ 2 กุมภาพันธ์ ค.ศ. 2009 บนยูทูบและมายสเปซ โดยนำเสียงจากเหตุการณ์เมื่อเดือนกรกฎาคม ค.ศ. 2008 ที่นักแสดง คริสเตียน เบล โวยวายขึ้นมาในระหว่างการถ่ายทำภาพยนตร์เรื่อง "Terminator Salvation" โดยนำส่วนประกอบของเสียงมาใช้ในหลายส่วนในเพลง รวมถึงนำจังหวะบางช่วงของเพลงเต้นรำและคลิปของบาร์บรา สตรัยแซนด์ จากเหตุการณ์ในปี 2006 ที่เธอต่อว่าผู้สนับสนุนประธานาธิบดีสหรัฐอเมริกาขณะนั้น จอร์จ ดับเบิลยู. บุช โดยนำมาแทรกล้อเลียนเหมือนสตรัยแซนด์ทะเลาะกับเบล
ในวันที่ปล่อยออกในยูทูบ เพลงมีผู้ชมมากกว่า 200,000 ครั้งและมากกว่าล้านครั้ง ณ วันที่ 5 กุมภาพันธ์ ค.ศ. 2009 สำนักข่าวเอพีเรียกว่า "เป็นเพลงแดนซ์สะกดจิต" สำนักข่าวยูพีไอ จะกล่าวว่า "ติดหู" และยังชื่นชมว่า "เป็นที่เกรียวกราวบนยูทูบ"ส่วนกิล คอฟแมนจากเว็บไซต์เอ็มทีวี.คอม อธิบายว่า "เป็นเพลงเทคโน ที่ครอบงำปาร์ตี้แดนซ์เต้นรำ" เว็บไซต์ของนิตยสารไทม์ เรียกเพลงนี้ว่า "ตลกขบขัน" และไนน์นิวส์ยังชมว่า "เป็นความสำเร็จของการคลั่งไคล้โลกออนไลน์" ผู้กำกับภาพยนตร์ "Terminator Salvation" แม็กจีชอบรีมิกซ์เพลงนี้และยังมีมีบนไอพอดของเขาเอง ตัวเบลเองเมื่อได้ยินรีมิกซ์แล้วก็คิดว่า "พวกเขาทำได้ดี"
ภูมิหลัง.
ในเดือนกรกฎาคม ค.ศ. 2008 ขณะที่คริสเตียน เบลถ่ายทำฉากหนึ่งของภาพยนตร์เรื่อง "Terminator Salvation" ในรัฐนิวเม็กซิโก ร่วมกับนักแสดงหญิง ไบรซ์ ดัลลาส ฮาเวิร์ด ผู้กำกับภาพของภาพยนตร์ที่ชื่อ เชน เฮิร์ลบัต เดินเข้ามาในเส้นการมุมมองของเบลในระหว่างการถ่ายทำ เป็นเหตุให้เบลตะโกนด่าทอเฮิร์ลบัต และกล่าวว่า หากเฮิร์ลบัตยังทำอย่างนี้อีกและไม่ถูกไล่ออก เขาจะลาออกจากภาพยนตร์เรื่องนี้ ซึ่งเฮิร์ลบัตก็กล่าวขอโทษต่อเบลอย่างสงบอยู่หลายหน แต่หลังจากดำเนินการถ่ายทำต่อได้อีก 7 ชั่วโมงก็เกิดเหตุขึ้น 
หลังเกิดเหตุ เว็บไซต์ TMZ.com ได้รายงานข่าวเหตุการณ์ดังกล่าว พร้อมทั้งนำเสียงที่บันทึกมาเผยแพร่เมื่อวันที่ 2 กุมภาพันธ์ ค.ศ. 2009 แต่เหตุการณ์ครั้งนี้ยังไม่เป็นการรับรู้อย่างกว้างขวาง จวบจนกระทั่งเว็บไซต์ TMZ.com ได้นำเสียงด่าทออย่างเดือดพล่านของเบลออกมาเผยแพร่ TMZ.com รายงานว่า ผู้บริหารของทีมภาพยนตร์เรื่อง "Terminator Salvation" ได้ส่งสำเนาเสียงนี้ให้กับบริษัทประกันของภาพยนตร์ เนื่องจากเบลกล่าวปฏิเสธที่จะร่วมงานกับทีมภาพยนตร์เรื่องนี้ต่อในสำเนาเสียงดังกล่าว
4 วันหลังจากสำเนาเสียงนี้ถูกเผยแพร่ทางอินเทอร์เน็ต เบลก็ได้เป็นแขกรับเชิญของสถานนีวิทยุในลอสแอนเจลิสที่ชื่อ เคอาร์โอคิว เพื่อชึ้แจงในประเด็นของการทะเลาะเบาะแว้งที่กำลังเป็นข่าว เบลกล่าวยอมรับว่า "เขาแสดงกิริยาที่หยาบคาย" แต่เขาและเฮิร์ลบัตก็ได้ปรับความเข้าใจกันหลังเกิดความขัดแย้งแล้ว และ "ไม่มีปัญหาใดคั่งค้างอีกแล้ว" เบลยังกล่าวว่า "หลังจากเกิดเหตุการณ์ความขัดแย้ง เราทั้งคู่ยังร่วมงานต่อไปอีกหลายชั่วโมง และยังร่วมทำงานกันต่อไปอีกประมาณเดือนหนึ่ง" และยังระบุอีกว่า "ผมเห็นภาพตัดต่อภาพยนตร์คร่าวๆ แล้วและคิดว่าเฮิร์ลบัตทำงานได้วิเศษและ ภาพยนตร์ก็ดูยอดเยี่ยมมาก"
ไทร์ดออฟเวทติ้ง

ไทร์ดออฟเวทติ้ง  เป็นเพลงลำดับที่ 3 ในอัลบั้มเต็มชุกแรกของวงทูพีเอ็ม ชื่ออัลบั้ม วางจำหน่ายเมื่อวันที่ 14 พฤศจิกายน พ.ศ. 2552 และมีการแสดงสดครั้งแรกเมื่อวันที่ 29 ธันวาคม พ.ศ. 2552 แต่การแสดงเปิดตัวเพลงนี้อย่างเป็นทางการนั้นมีขึ้นเมื่อวันที่ 30 ธันวาคม พ.ศ. 2552 ในรายการมิวสิกแบงค์
ดราก้อนเควสต์ III

ดราก้อนเควสต์ III หรือชื่อการตลาดในทวีปอเมริกาเหนือคือ Dragon Warrior III เป็นเกมภาคหลักภาคที่สามในชุดเกม"ดราก้อนเควสต์" พัฒนาขึ้นโดย Chunsoft และจัดจำหน่ายโดยบริษัทเอนิกซ์ วางจำหน่ายครั้งแรกสำหรับเครื่อง Famicom ในญี่ปุ่น และต่อมาสำหรับเครื่อง NES ในอเมริกาเหนือ ภายหลังในนำกลับมาสร้างใหม่และปรับปรุงเพิ่มเติมสำหรับเครื่อง Super Famicom เมื่อปลาย พ.ศ. 2539 และต่อมาได้สร้างใหม่สำหรับ Game Boy Color แต่เกมนี้ไม่เคยวางจำหน่ายในยุโรป
ดราก้อนวอริเออร์ 3 ได้เริ่มใช้ระบบ Class เป็นภาคแรกของซีรีส์ ซึ่งทำให้ผู้เล่นสามารถปรับแต่งตัวละครในกลุ่มที่ใช้บังคับได้ ระบบนี้นำกลับมาใช้อีกใน ดราก้อนเควสต์ VI และ ดราก้อนเควสต์ VII และภาคนี้ยังคงคล้ายกับภาคก่อนๆที่การต่อสู้เป็นแบบ Turn-based และมีมุมมองเป็นบุคคลที่หนึ่ง
ภาคนี้เป็นภาคสุดท้ายใน Loto trilogy แต่ตามเวลาในเนื้อเรื่องแล้วถือว่าเป็นภาคแรก เนื้อเรื่องในเกมยังคงเป็นเรื่องราวของ Hero แบบ "Dragon Quest" ผู้ผจญภัยเพื่อปกป้องโลกจากความชั่วร้าย Hero ต้องออกเดินทางร่วมกับตัวละครที่มี Class แตกต่างกัน ไปยังเมืองและสถานที่ต่างๆ จนกระทั่งเข้าไปสู่ที่หลบซ่อนของ Demon Lord Baramos
ระบบการเล่น.
ดราก้อนเควสต์ III ได้เพิ่มเติมหลายๆส่วนจากดราก้อนเควสต์ภาคแรก และดราก้อนเควสต์ II โดยยังคงใช้ระบบคอนโซลสวมบทบาท เกมแบบพื้นฐาน อย่างเช่นการเพิ่มระดับตัวละครด้วยค่าประสบการณ์และการสวมใส่อุปกรณ์ ระบบการต่อสู้เป็นแบบ Turn-based และมีมุมมองแบบบุคคลที่หนึ่งเช่นเดียวกับภาคอื่นๆในซีรีส์
การสลายให้อนุภาคบีตา

ในฟิสิกส์นิวเคลียร์, การสลายให้อนุภาคบีตา  เป็นรูปแบบหนึ่งของการสลายตัวของสารกัมมันตรังสีที่อนุภาคบีตา (อิเล็กตรอนหรือโพซิตรอน) ถูกปลดปล่อยออกมา ในกรณีปลดปล่อยอิเล็กตรอน จะเป็น "บีตาลบ" (<math>{\beta}^-</math>) ขณะที่ในกรณีปลดปล่อยโพซิตรอนจะเป็น "บีตาบวก" (<math>{\beta}^+</math>) พลังงานจลน์ของอนุภาคบีตามีพิสัยสเปกตรัมต่อเนื่องจาก 0 ถึงค่าสูงสุดที่จะเป็นไป ("Q") ซึ่งขึ้นกับสภาวะนิวเคลียร์ของต้นกำเนิดและลูกที่เกี่ยวข้องกับการสลาย โดยทั่วไป "Q" มีค่าประมาณ 1 MeV แต่สามารถมีพิสัยจากสองสาม keV ไปจนถึง สิบ MeV อนุภาคบีตากระตุ้นส่วนใหญ่มีความเร็วสูงมากเป็นซึ่งมีความเร็วใกล้เคียงอัตราเร็วของแสง
การสลาย <math>{\beta}^-</math>.
ในการสลาย <math>{\beta}^-</math> อันตรกิริยาอย่างอ่อนจะเปลี่ยนนิวตรอน (n) ไปเป็นโปรตอน (p) ขณะปลดปล่อยอิเล็กตรอน (<math>e^-</math>) และ แอนทินิวตริโน (<math>\bar{
u_e}</math>):
<math>
n \rightarrow p + e^- + \bar{
</math>
ที่ระดับมูลฐาน (ที่ต่ำกว่าไฟน์แมนไดอะแกรม (Feynman diagram)) เนื่องจากการเปลี่ยนจากควาร์กลง (down quark) เป็นควาร์กขึ้น (up quark) โดยการปลดปล่อยของ <math>W^-</math>โบซอน <math>W^-</math>จะสลายในภายหลังเป็นอิเล็กตรอนและแอนทินิวตริโน
การสลาย <math>{\beta}^+</math>.
ในการสลาย <math>{\beta}^+</math> พลังงานจะถูกใช้ในการเปลี่ยนจากโปรตอนไปเป็นนิวตรอน, โพซิตรอน (<math>e^+</math>) และนิวตริโน (<math>
u_e</math>):
<math>
energy + p \rightarrow n + e^+ + v_e
</math>
การสลาย <math>{\beta}^+</math> ไม่เหมือนกับการสลาย <math>{\beta}^-</math> เนื่องจากการสลาย <math>{\beta}^+</math> ไม่สามารถเกิดขึ้นในการแตกตัวได้ เพราะมันต้องการพลังงาน มวลของนิวตรอนจะมีพลังงานมากกว่าโปรตอน การสลาย <math>{\beta}^+</math> สามารถเกิดขึ้นได้ภายในนิวเคลียสเท่านั้น เมื่อปริมาณของพลังงานยึดเหนี่ยวของนิวเคลียสสูงกว่านิวเคลียสลูก ความแตกต่างของพลังงานทำให้เกิดปฏิกิริยาเปลี่ยนโปรตอนไปเป็นนิวตรอน โพซิตรอน และ นิวตริโน และกลายเป็นพลังงานจลล์ของอนุภาคนั้น
เบจิต้า

เบจิต้า  เป็นตัวละครในเรื่องแต่งชุด"ดราก้อนบอล" สร้างสรรค์โดยอากิระ โทริยามา ปรากฏตัวครั้งแรกในหนังสือการ์ตูนตอนที่ 204 "ลาก่อน ซุนโงคู" ซึ่งตีพิมพ์ลงในนิตยสารโชเน็นจัมป์รายสัปดาห์ ฉบับวันที่ 7 พฤศจิกายน พ.ศ. 2531
เบจิต้าเป็นเจ้าชายของชาวไซย่าซึ่งเป็นเผ่าพันธุ์นักรบต่างดาว เป็นคนหยิ่งทะนงในศักดิ์ศรีและฝึกฝนตัวเองอย่างหนัก มักกล่าวถึงเชื้อสายอันสูงส่งของตัวเองหลายครั้งตลอดเนื้อเรื่อง เขาเชื่อว่าตัวเองควรถูกยอมรับให้เป็นนักรบที่แข็งแกร่งที่สุดในจักรวาล และหลังจากพ่ายแพ้ให้กับโกคูหมกมุ่นกับการฝึกฝนตัวเองให้เหนือกว่าโกคูให้ได้ หลังจากฟรีเซอร์ถูกปราบลง เบจิต้าก็เข้าร่วมกับฝ่ายตัวเอกของเรื่อง และร่วมต่อสู้กับศัตรูตัวใหม่ๆ ที่สำคัญ เช่น เซลล์ จอมมารบู บีรุส ซามัส และโบรลี บทบาทของเบจิต้าในเนื้อเรื่องค่อยๆ เปลี่ยนจากบทบาทศัตรูเป็นตัวเอกนอกแบบ (antihero) และกลายเป็นตัวเอกอย่างสมบูรณ์ โดยยังคงความเป็นคู่ปรับกับโกคูเอาไว้อยู่
เบจิต้าเป็นตัวละครที่ถูกยอมรับว่ามีความโดดเด่นที่สุดตัวหนึ่ง ไม่ใช่แค่เพียงในฐานะตัวละครในเรื่องชุด"ดราก้อนบอล" แต่ยังโดดเด่นในฐานะตัวละครในประวัติศาสตร์หนังสือการ์ตูนและอะนิเมอีกด้วย โดยมักถูกยกตัวอย่างขึ้นในฐานะตัวละครคู่ปรับ จากบทบาทในเรื่องและการพัฒนาของตัวละคร ตลอดทั้งการ์ตูนชุด"ดราก้อนบอล" และ"ดราก้อนบอลซูเปอร์"
เนื้อเรื่องย่อ.
เบจิต้าที่ 4 คือเจ้าชายแห่งดาวเบจิต้า มีพ่อคือราชาเบจิต้าที่ 3 เบจิต้า นัปปะและราดิซรอดจากการระเบิดเพราะกำลังทำภารกิจ ไม่สนคำสั่งรวมตัวของฟรีเซอร์ กับถูกหลอกใช้รับจ้างรุกรานดาวต่าง ๆ ไปขาย พอราดิซถูกฆ่าได้รับข้อความตนกับนัปปะบุกโลกในอีก 1 ปี พอมาถึงพวกตนฆ่า ยามูชา เจาสึ เทนชินฮัง พิคโกโร่ สู้สูสีกับโกคูจนชนะ แต่ก็แพ้คุริริน โกฮัง ยาจิโรเบ้จนหางขาด หนีขึ้นยานไป พอพักฟื้นหายดีเก่งกว่าเดิมรู้เทคนิคคุมพลังกับจับสัมผัสจิตได้ บุกดาวนาเม็กหวังขอพรก่อน แต่พอรู้ว่าฟรีเซอร์คือคนทำลายดาวเบจิต้ากับหลอกใช้แต่แรกจึงโกรธแค้น ป่วนพวกฟรีเซอร์กับโกฮังไปเรื่อย พอพวกกินิวมา จึงช่วยพวกโกคูสู้ กับถูกฟรีเซอร์ฆ่าตาย ก่อนตายบอกความจริงเรื่องดาวเบจิต้า พอถูกคืนชีพด้วยดราก้อนบอลของโลกพร้อมชาวนาเม็ก พอโกคูกลับมา ตนอยู่ฝึก กับอยู่กินกับบูลม่าซึ่งเป็นลูกสาวเจ้าของบริษัทแคปซูล คอร์ป ได้แต่งงานด้วยกัน มีลูกด้วยกัน 2 คน เป็นลูกชายกับลูกสาว ชื่อ ทรังคซ์ กับ บูรา(บรา) ตนหยิ่งผยองตัวเอง อยากเอาชนะโกคู และตอนที่สู้กับเซลนั้น เบจิต้าก็ถึงกับแพ้อย่างราบคาบ ไม่ชอบฟังคนอื่น แต่ถ้าได้เห็นจริง ก็จะรับฟัง ในภาค GT(จักรวาลคู่ขนาน) เวจีต้าอายุมากขึ้น จึงเริ่มไว้หนวดเพื่อที่จะให้เหมือนกับราชาเบจิต้า แต่โกนออกในภายหลังเพราะบราลูกสาวที่น่ารักบอกว่าหนวดไม่เข้ากับหน้าของเขา และบลูม่ากับจีจี้ยังหัวเราะเรื่องที่เขาช็อกเพราะคำพูดของลูกสาวอีกด้วย
สิ่งที่กลัว.
ฟรีเซอร์ (อดีตเคยกลัว) เทพเจ้าแห่งการทำลายล้าง, การพ่ายแพ้, หนอน
โรงเรียนวัดบางพูดใน (นนทวิทยา)

โรงเรียนวัดบางพูดใน (นนทวิทยา) เป็นโรงเรียนประถมศึกษา ประเภทสหศึกษา สังกัด สำนักงานเขตพื้นที่การศึกษา นนทบุรี เขต 2 กองการประถมศึกษา สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งขึ้นเมื่อวันที่ 15 พฤษภาคม พ.ศ. 2482 โดยความร่วมมือของนาย บริบูรณ์ สรชาติ ศึกษาธิการอำเภอปากเกร็ดในขณะนั้น และ พระครูนนทศีลวัตร (เป้า ทีปโก) อดีตเจ้าอาวาสที่ต้องการให้เด็ก ๆ ในละแวกวัดบางพูดในได้รับการศึกษาที่ดีโดยในยุคแรกนั้นทางโรงเรียนได้ใช้ ศาลาการเปรียญ หลังเก่าของวัดเป็นอาคารเรียนชั่วคราวต่อมาทางโรงเรียนได้ย้ายที่ตั้งมายังสถานที่ปัจจุบัน
ประเทศอาร์เจนตินาในโอลิมปิกฤดูร้อน 1932

ประเทศอาร์เจนตินา เข้าร่วมแข่งขันกีฬาโอลิมปิกฤดูร้อนครั้งที่ 10 ค.ศ. 1932 (พ.ศ. 2475) ณ ลอสแอนเจลิส ประเทศสหรัฐอเมริการะหว่างวันที่ 30 กรกฎาคม – 14 สิงหาคม พ.ศ. 2475 ส่งนักกีฬาเข้าแข่งขันทั้งหมด 33 คน โดยเป็นผู้ชายทั้งหมด แข่งขัน 30 รายการใน 6 ชนิดกีฬา
นักกีฬาที่ได้รับเหรียญรางวัล.
Argentina finished in 11th position in the final medal rankings, with three gold medals and one silver medal.
อาเกิลตัน

อาเกิลตัน ("") เป็นสถานที่ซึ่งเคยปรากฏในกูเกิล แมปส์และกูเกิล เอิร์ธ ตำแหน่งของอาเกิลตันนั้นอยู่ใกล้กับถนน เอ 59 เมืองออตัน แลนคาไชร์ตะวันตก ในอังกฤษ แต่จริงๆ แล้วตำแหน่งนั้นเป็นเพียงทุ่งโล่งเท่านั้น ข้อมูลของกูเกิลได้รับการนำไปใช้โดยผู้ให้บริการข้อมูลออนไลน์จำนวนมาก และอาเกิลตันก็ถูกระบุถึงว่าเป็นสถานที่จริงๆ ในเขตรหัสไปรษณีย์แอล 39 ชื่ออาเกิลตันจึงปรากฏถึงในรายชื่อต่างๆ บ่อยครั้ง แต่แท้จริงแล้ว บุคคลหรือบริการที่ระบุว่าอยู่ที่อาเกิลตันนั้นตั้งอยู่ ณ ที่อื่นในเขตรหัสไปรษณีย์แอล 39
ไมค์ นอแลน ผู้ดูแลเว็บเซอร์วิสของมหาวิทยาลัยเอดจ์ฮิลล์ซึ่งอยู่ใกล้บริเวณนั้น ได้สังเกตเห็นความผิดพลาดนี้และเขียนถึงในบล็อกเป็นครั้งแรกเมื่อวันที่ 9 กันยายน พ.ศ. 2551 ต่อมา รอย เบย์ฟิลด์ ซึ่งเป็นเพื่อนของนอแลนได้ลองเดินสำรวจในบริเวณที่ระบุว่าเป็นอาเกิลตัน ก่อนจะเขียนลงในบล็อกของตนว่าพื้นที่นั้นดู "ธรรมดาเหมือนหลอกกัน" ("deceptively normal") และสื่อมวลชนท้องถิ่นก็ได้หยิบเรื่องของอาเกิลตันขึ้นมาเป็นประเด็น ในช่วงปลายปี พ.ศ. 2552 เรื่องของอาเกิลตันได้รับความสนใจในวงกว้างและเป็นหัวข้อที่มีผู้สนใจอย่างมากในทวิตเตอร์ ปัจจุบันมีโดเมน เนม argleton.com ซึ่งมีข้อความว่า "พวกนั้นพูดบ้าอะไรกัน? เราชาวเมืองอาเกิลตันมีอยู่จริง ที่นี่ไงเล่า!" และ argleton-village.co.uk ซึ่งเป็นเว็บไซต์ล้อเลียนที่ระบุถึงประวัติศาสตร์ บุคคลที่มีชื่อเสียง และเหตุการณ์ปัจจุบันในเมืองสมมุติแห่งนี้ นอกจากนั้นยังมีเว็บไซต์ซึ่งขายของที่ระลึก เช่น เสื้อยืด ของอาเกิลตัน
คำอธิบาย.
มีทฤษฏีว่าอาเกิลตันนั้นอยู่บนแผนที่เพื่อใช้เป็นหลักฐานในการจับผู้ที่ละเมิดลิขสิทธิ์ คำว่า "เกิล" ใน อาเกิลตัน นั้นเป็นไปได้ว่ามาจากคำว่าเกิลในกูเกิล และชื่อ Argleton ก็สามารถสลับอักษรได้ว่า "Not Large" และ "Not Real G" โดยตัวอักษรจีหมายถึงกูเกิล บ้างก็เชื่อว่าอาเกิลตันนั้นเป็นเพียงการสะกดผิดของชื่อเมืองออตัน  แต่ทั้งสองชื่อต่างก็ปรากฏบนแผนที่เหมือนกัน ศาสตราจารย์แดนนี ดอร์ลิง ประธานสมาคมนักทำแผนที่เชื่อว่าอาเกิลตันเป็นเพียงข้อผิดพลาดธรรมดาเท่านั้น ไม่ได้มีจุดประสงค์ใดแอบแฝง
โฆษกของกูเกิลกล่าวว่า "แม้ข้อมูลส่วนใหญ่จะถูกต้อง มันก็ยังมีข้อผิดพลาดอยู่บ้าง" และสนับสนุนให้ผู้ใช้รายงานความผิดพลาดที่พบไปให้ผู้มอบข้อมูล ข้อมูลของกูเกิล แมปส์นั้นมาจากเทเล แอตลาสในประเทศเนเธอร์แลนด์ ซึ่งไม่สามารถอธิบายได้ว่าความผิดพลาดนี้อยู่ในฐานข้อมูลของตนได้อย่างไร และกล่าวว่าจะนำชื่ออาเกิลตันออกจากแผนที่
ตั้งแต่วันที่ 30 เดือนมกราคม พ.ศ. 2553 เป็นต้นมา อาเกิลตันก็หายไปจากกูเกิล แมปส์และกูเกิล เอิร์ธ แต่ยังคงค้นหาได้
รายชื่อรางวัลและการเสนอชื่อเข้าชิงของทูพีเอ็ม

รายชื่อรางวัลที่ทูพีเอ็มได้รับ เป็นการรวบรวมรางวัลต่างๆทั้งหมดที่วงทูพีเอ็ม บอยแบนด์สัญชาติเกาหลีได้รับ นับตั้งแต่การเดบิวต์ครั้งแรกเมื่อวันที่ 4 กันยายน พ.ศ. 2551 ซึ่งรายชื่อรางวัลนี้ยังรวมไปถึงรางวัลทางด้านภาพลักษณ์ การจัดอันดับต่างๆ รวมถึงผลการโหวตที่วงทูพีเอ็มได้รับ
สำนวนจำเจ

สำนวนจำเจ หรือ ภาพจำเจ (เป็นคำยืมภาษาฝรั่งเศส) คือคำกล่าว, การแสดงความเห็น หรือ ความคิด หรือองค์ประกอบของศิลปะที่เป็นสำนวนที่ใช้กันมากเกินไปจนกระทั่งหมดประสิทธิภาพของความหมายที่ตั้งใจไว้แต่เดิม และจนกระทั่งกลายเป็นสามัญทัศน์โดยเฉพาะในกรณีที่เมื่อเริ่มใช้ใหม่ ๆ เป็นสำนวนที่มีใหม่และมีความหมายดี “สำนวนจำเจ” เป็นสำนวนที่ใช้กันเสมอในวัฒนธรรมยุคใหม่ซึ่งเป็นการบ่งถึงพฤติกรรมหรือความคิดที่คาดได้ล่วงหน้าจากเหตุการณ์ที่เกิดขึ้นก่อหน้านั้น บางครั้งการใช้ก็มีวัตถุประสงค์เชิงเหยียด (pejoratively) หรือบางครั้งก็อาจจะใช้ในนวนิยายหรือการแสดงชวนขันเพื่อให้ผู้อ่านหรือผู้ชมได้หัวเราะ ตัวอย่างของการใช้สำนวนจำเจก็ได้แก่การบรรยายรสชาติของเนื้อที่แปลกไปจากเนื้อสัตว์ที่กินกันโดยทั่วไปที่ผู้ตอบมักจะตอบเชิงเสียดสีหรือเชิงชวนขันว่า “รสเหมือนไก่” แม้ว่าจะไม่ทราบรสชาติที่แท้จริงก็ตาม
หรือในกรณี ภาพจำเจ ก็ได้แก่ภาพทิวทัศน์ชายทะเลที่มีลักษณะพื้น ๆ เป็นภาพภูเขากับทะเลที่มีกิ่งไม้ห้อยอยู่ข้างหน้าเป็นต้น
ไทย ซูเปอร์คัพ

ไทย ซูเปอร์คัพ เป็นรายการแข่งขันฟุตบอล ชิงถ้วยรางวัลใน ประเทศไทย โดยเริ่มทำการแข่งขันในเดือน ธันวาคม 2552 โดยในครั้งแรก ได้นำทีมสี่อันดับแรกของ ไทยพรีเมียร์ลีก 2552 มาทำการแข่งขัน
โดย ไทยซูเปอร์คัพ อาจจะมีการเพิ่มจำนวนทีมในการแข่งขันครั้งต่อ ๆ ไป
ซีซีทีวี 13

ซีซีทีวี 13 หรือ ซีซีทีวี ซินเหวิน  เป็นช่องข่าว 24 ชั่วโมงแห่งแรกของจีน จัดตั้งโดยสถานีวิทยุโทรทัศน์กลางแห่งประเทศจีน เริ่มออกอากาศในปี 2546 โดยมีคู่แข่งอย่าง โฟนิกซ์อินโฟนิวส์
รายการ.
จะเป็นการถ่ายทอดสดรายการข่าวทุกช่วงจากซีซีทีวี 1 นอกนั้นเป็นรายการข่าวที่สถานีผลิตเอง
การออกอากาศช่วงเปิดสถานี.
ตามเวลาในประเทศไทยและจีน
นาฬิกา.
นาฬิกาออกอากาศก่อนรายการข่าวภาคบังคับจากซีซีทีวี 1 โดยเป็นนาฬิกาอนาล็อกโดยมีภาพโฆษณาสินค้าเป็นพิ้นหลัง
ศิธา ทิวารี

นาวาอากาศตรี ศิธา ทิวารี (เกิด 6 พฤศจิกายน พ.ศ. 2507) ชื่อเล่น ปุ่น เป็นนักการเมืองและอดีตนายทหารอากาศชาวไทย อดีตเลขาธิการ และอดีตประธานคณะกรรมการอำนวยการและพัฒนาพรรคไทยสร้างไทย อดีตผู้ประสานคณะกรรมการยุทธศาสตร์การเลือกตั้งพรรคเพื่อไทย อดีตประธานคณะกรรมการบริหาร บริษัท ท่าอากาศยานไทย จำกัด (มหาชน) อดีตที่ปรึกษารัฐมนตรีว่าการกระทรวงมหาดไทย อดีตโฆษกประจำสำนักนายกรัฐมนตรี ในรัฐบาล ทักษิณ ชินวัตร อดีตสมาชิกสภาผู้แทนราษฎรกรุงเทพมหานคร และอดีตกรรมการบริหารพรรคไทยรักไทย 
ประวัติ.
นาวาอากาศตรี ศิธา ทิวารี เกิดเมื่อวันที่ 6 พฤศจิกายน พ.ศ. 2507 เป็นบุตรของมานพ ทิวารี กับ หม่อมราชวงศ์จารุวรรณ ทิวารี (ราชสกุลเดิม: วรวรรณ) เป็นพระนัดดาของหม่อมเจ้าดุลภากร วรวรรณ พระโอรสในพระเจ้าบรมวงศ์เธอ พระองค์เจ้าวรวรรณากร กรมพระนราธิปประพันธ์พงศ์ กับหม่อมอินทร์ สำเร็จการศึกษาชั้นประถมศึกษาและมัธยมศึกษาตอนต้นจากโรงเรียนเซนต์ดอมินิก รุ่นที่ 15, มัธยมศึกษาตอนปลาย จากโรงเรียนเตรียมอุดมศึกษา, โรงเรียนเตรียมทหารรุ่นที่ 24 (ตท.24) โดยเป็นประธานรุ่น และปริญญาตรี วิทยาศาสตรบัณฑิต จากโรงเรียนนายเรืออากาศ 
ศิธาสมรสกับอาทิกา ท่อแก้ว ลูกครึ่งไทย-ญี่ปุ่น และมิสมอเตอร์โชว์ ปี 2005 เมื่อวันที่ 1 กันยายน พ.ศ. 2550 มีบุตรด้วยกัน 4 คน 1 ในนั้นคือ มินนี่ ศิธรินทร์ ทิวารี
การทำงาน.
หลังจากจบการศึกษาเขาได้เข้ารับราชการในสังกัดกองทัพอากาศ เป็นนักบินเครื่องบินขับไล่ F-5 และ นักบินเครื่องขับไล่ F-16 มีสัญญาณเรียกขานว่า "เจแปน (Japan)" ซึ่งพ้องกับชื่อเล่นคือปุ่น โดยรับราชการเป็นนักบินกว่า 8 ปี จนได้รับตำแหน่งสุดท้ายก่อนลาออกจากราชการ คือ รองหัวหน้าแผนกแผนร่วม กองนโยบายและแผน กรมยุทธการ กองทัพอากาศ ระหว่างที่รับราชการเคยมีผลงานในวงการบันเทิง เช่น ร่วมแสดงในละครโทรทัศน์ในปี พ.ศ. 2538 โดยการชักชวนของยุรนันท์ ภมรมนตรี รวมถึงถ่ายแบบนิตยสารและโฆษณา
จากนั้นจึงลาออกจากราชการมาลงสมัครเข้ารับการเลือกตั้งเป็นสมาชิกสภาผู้แทนราษฎร สังกัดพรรคไทยรักไทย และได้รับการแต่งตั้งเป็นโฆษกประจำสำนักนายกรัฐมนตรี และรองเลขาธิการนายกรัฐมนตรีฝ่ายการเมือง โดยมีชื่อที่ได้รับการเรียกอย่างไม่เป็นทางการจากสื่อมวลชนและ บุคคลทั่วไปว่า "ผู้พันปุ่น" ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549
ภายหลังเขาได้เข้าร่วมงานกับพรรคเพื่อไทย และได้รับหน้าที่ผู้ประสานคณะกรรมการยุทธศาสตร์การเลือกตั้งพรรคเพื่อไทย ต่อมาได้ลาออกจากพรรคเพื่อไทย และเข้าร่วมงานกับพรรคไทยสร้างไทย
ในปี พ.ศ. 2565 ศิธา ได้ลงสมัครรับเลือกตั้งในการเลือกตั้งผู้ว่าราชการกรุงเทพมหานคร พ.ศ. 2565 ในสังกัดพรรคไทยสร้างไทย แต่ไม่ได้รับเลือกตั้ง ปีต่อมาเขาลงสมัคร และได้รับการเสนอชื่อเป็นนายกรัฐมนตรีในการเลือกตั้งใหญ่เดือนพฤษภาคม ในสังกัดพรรคเดิม แต่ไม่ได้รับเลือกตั้งเช่นกัน
ภายหลังการเลือกตั้ง ศิธามีบทบาททางการเมืองในสื่อมวลชนและสังคมออนไลน์ จนได้รับการกล่าวถึงในสังคมออนไลน์และเรียกฉายาว่า "แด๊ดดี้ศิธา" ต่อมาในวันที่ 27 ตุลาคม พ.ศ. 2566 นาวาอากาศตรีศิธาได้ยื่นหนังสือลาออกจากสมาชิกพรรคไทยสร้างไทย
สสารมืดเย็น

สสารมืดเย็น (CDM) เป็นสิ่งที่ช่วยเติมเต็มทฤษฎีบิกแบง ซึ่งมีสมมุติฐานข้อใหญ่อยู่ว่า สสารส่วนใหญ่ในเอกภพนั้นเป็นสสารที่ไม่สามารถสังเกตการณ์ในช่วงคลื่นแม่เหล็กไฟฟ้าได้ มันจึงมีลักษณะ มืด ขณะที่อนุภาคที่ประกอบกันขึ้นเป็นสสารนี้มีความเร็วต่ำมาก มันจึงมีลักษณะ เย็น ตราบถึงปี ค.ศ. 2006 นักจักรวาลวิทยาส่วนมากเห็นชอบกับทฤษฎีสสารมืดเย็นที่ใช้ในการอธิบายว่า เหตุใดเอกภพจึงวิวัฒนาการจากสภาวะเริ่มแรกในยุคต้น (ดังที่เราเห็นจากการแผ่รังสีไมโครเวฟพื้นหลังของจักรวาล) มาเป็นการกระจายตัวของดาราจักรและคลัสเตอร์อย่างที่เห็นเป็นโครงสร้างขนาดใหญ่ของเอกภพในปัจจุบัน
ทฤษฎีนี้มีการเผยแพร่ครั้งแรกในปี ค.ศ. 1984 โดยคณะนักฟิสิกส์ชาวอเมริกัน ได้แก่ โจเอล อาร์. พริแมค, จอร์จ บลูเมนทาล, และ ซานดรา มัวร์ เฟเบอร์
สสารมืดร้อน

สสารมืดร้อน  เป็นรูปแบบหนึ่งของสสารมืดที่อยู่ในสมมุติฐาน ว่าประกอบด้วยอนุภาคที่เดินทางด้วยความเร็วสัมพัทธ์สูงยิ่งยวด สิ่งที่มีคุณลักษณะใกล้เคียงกับการเป็นสสารมืดร้อนมากที่สุด ได้แก่ นิวตริโน เนื่องจากมีมวลน้อยมากๆ และไม่มีปฏิกิริยาใดๆ กับอันตรกิริยาพื้นฐาน 2 ใน 4 อย่าง คือแรงแม่เหล็กไฟฟ้าและอันตรกิริยาอย่างเข้ม นิวตริโนมีปฏิกิริยากับอันตรกิริยาอย่างอ่อนและแรงโน้มถ่วง แต่แรงทั้งสองชนิดนี้เป็นแรงที่ตรวจจับได้ยากมาก การตรวจจับนิวตริโนจึงเป็นไปแทบไม่ได้ มีโครงการหลายโครงการเช่น Super-Kamiokande neutrino observatory ที่เกาะกิฟู ประเทศญี่ปุ่น กำลังศึกษาเรื่องราวของนิวตริโนอยู่ในปัจจุบัน
อันตรกิริยาพื้นฐาน

อันตรกิริยาพื้นฐาน (บางครั้งก็เรียกว่า แรงพื้นฐาน) ในทางฟิสิกส์ คือวิธีการที่อนุภาคชนิดเรียบง่ายที่สุดในเอกภพกระทำต่อกันและกัน อันตรกิริยานั้นจะถือว่าเป็นอันตรกิริยาพื้นฐานเมื่อมันไม่สามารถอธิบายในรูปแบบอันตรกิริยาอื่นใดได้อีก
มีอันตรกิริยาพื้นฐานอยู่ 4 ชนิดที่เรารู้จัก ได้แก่ แรงแม่เหล็กไฟฟ้า อันตรกิริยาอย่างเข้ม อันตรกิริยาอย่างอ่อน (บางครั้งก็เรียกว่า แรงนิวเคลียร์ชนิดเข้ม กับ แรงนิวเคลียร์ชนิดอ่อน) และแรงโน้มถ่วง แรงสามชนิดแรกนั้นสามารถอธิบายได้ในรูปแบบของกระบวนการคำนวณต่าง ๆ ด้วยทฤษฎีที่เรียกชื่อว่า โดยการพิจารณาการแลกเปลี่ยนโบซอนระหว่างอนุภาค 
ตารางต่อไปนี้แสดงข้อมูลเบื้องต้นเกี่ยวกับอันตรกิริยาแบบต่าง ๆ ค่าของแรงสัมพัทธ์และระยะที่มีผลที่แสดงในตารางนี้ จะมีความหมายก็ต่อเมื่ออยู่ในกรอบการพิจารณาทางทฤษฎีเท่านั้น พึงทราบด้วยว่าข้อมูลในตารางนี้อ้างอิงจากแนวคิดหลักซึ่งยังเป็นหัวข้อวิจัยที่กำลังดำเนินการอยู่ 
ในฟิสิกส์แผนใหม่ อันตรกิริยาระหว่างอนุภาคมักจะอธิบายได้ในรูปของการแลกเปลี่ยนหรือการคายและดูดกลืนแบบต่อเนื่องของอะไรบางอย่างที่เรียก อนุภาคสนาม (field particles) หรือ อนุภาคแลกเปลี่ยน (exchange particles) ในกรณีอันตรกิริยาไฟฟ้าอนุภาคสนามก็คือ โฟตอน (photon) ในภาษาของฟิสิกส์แผนใหม่เรากล่าวว่าแรงแม่เหล็กไฟฟ้ามีโฟตอนเป็น สื่อ (mediated) หรือ พาหะ (carrier)  และโฟตอนก็เป็นอนุภาคสนามของสนามแม่เหล็กไฟฟ้า เช่นกัน แรงนิวเคลียร์อย่างเข้มก็มีสื่อเรียก
กลูออน (gluons) (ที่มีชื่อเช่นนี้ เพราะมัน “ยึดติด” นิวคลีออนไว้ด้วยกันเหมือนกาว) แรงนิวเคลียร์อย่างอ่อนมีอนุภาคสนามเป็นสื่อ ชื่อ W และ Z โบซอน (bosons) และแรงโน้มถ่วงมีอนุภาคสนามเป็นพาหะเรียก
แกรวิตอน (gravitons) อันตรกิริยาเหล่านี้ พิสัยและความเข้มสัมพัทธ์ของมัน
ก. <templatestyles src="การอ้างอิง/styles.css"/>^ ความแรงสัมพัทธ์ (Relative strength) ดังกล่าวเป็นค่าโดยประมาณ เปรียบเทียบความแรงของอันตรกิริยาพื้นฐานชนิดต่าง ๆ เมื่อกำหนดให้แรงโน้มถ่วงมีค่าเป็น 1 (แรงที่แท้จริงเป็นไปตามอนุภาคและพลังงานที่เกี่ยวข้อง)
เอริก มุน

เอริก มุน (อักษรโรมัน: Eric Mun) หรือชื่อจริงว่า มุน จ็อง-ฮย็อก (เกาหลี: ; ฮันจา: ; อาร์อาร์: "Mun Chong Hyok"; เอ็มอาร์: "Mun Chŏnghyŏk"; เกิด 16 กุมภาพันธ์ ค.ศ. 1979) เป็นแร็ปเปอร์ นักร้อง นักแต่งเพลง นักแสดงชาวเกาหลีใต้ เขาเป็นสมาชิกและหัวหน้าวงบอยแบนด์เกาหลีใต้ ชินฮวา
ประวัติ.
สมาชิกครอบครัวมีพี่สาว 2 คน
เอริคเป็นทั้งหัวหน้าวงและแร็ปเปอร์ประจำวงชินฮวา และยังเป็นนักแสดงที่มีฝีมือมาก เขาเป็นดาราชั้นแนวหน้าของวงการบันเทิงเกาหลี ในแง่ของงานเดี่ยวอาจจะกล่าวได้ว่าเขาเป็นคนที่มีชื่อเสียงที่สุดในชินฮวา และยังได้รับฉายา King of CF ที่เขาเคยได้รับในช่วงปี ค.ศ. 2004-2005 เอริคเป็นคนที่มีความเป็นผู้นำสูง เป็นที่ปรึกษาและที่พึ่งของเพื่อนร่วมวงในยามที่ชินฮวามีปัญหา เวลาให้สัมภาษณ์หรืออยู่ต่อหน้ากล้อง เอริคมักเป็นคนพูดน้อย แต่จริงๆแล้วเขาเป็นชายหนุ่มขี้เล่น มีความคิดและมุมมองที่แปลกไม่เหมือนใคร
อาร์โน อัลลัน เพนเซียส

อาร์โน อัลลัน เพนเซียส (26 เมษายน ค.ศ. 1933 - 22 มกราคม ค.ศ. 2024) เป็นนักฟิสิกส์ชาวอเมริกัน และผู้ได้รับรางวัลโนเบลสาขาฟิสิกส์
เพนเซียสเกิดที่เมืองมิวนิก ประเทศสาธารณรัฐไวมาร์ (เยอรมนี) เมื่ออายุ 6 ขวบได้อยู่ในกลุ่มเด็ก ๆ ชาวยิวที่อพยพไปยังประเทศอังกฤษในปฏิบัติการช่วยเหลือ Kindertransport หกเดือนต่อมาผู้ปกครองของเขาได้หลบหนีจากพวกนาซีไปยังสหรัฐอเมริกา จากนั้นครอบครัวจึงได้ตั้งรกรากที่เมืองนิวยอร์กในปี ค.ศ. 1940 เพนเซียสได้เป็นพลเมืองสหรัฐฯ ในปี ค.ศ. 1946 เขาสำเร็จการศึกษาระดับปริญญาตรีจากวิทยาลัยเมืองนิวยอร์กในปี ค.ศ. 1954 จากนั้นศึกษาต่อที่มหาวิทยาลัยโคลัมเบีย ได้รับปริญญาโทในปี 1958 และปริญญาเอกในปี 1962 
เพนเซียสเริ่มงานที่ Bell Labs ที่นิวเจอร์ซีย์ โดยทำงานเกี่ยวกับเครื่องรับคลื่นไมโครเวฟอย่างละเอียดสำหรับใช้ในการเฝ้าสังเกตการณ์ดาราศาสตร์วิทยุ ในปี ค.ศ. 1964 ขณะกำลังสร้างระบบเครื่องรับที่ละเอียดอ่อนที่สุด เขากับ โรเบิร์ต วูดโรว์ วิลสัน เพื่อนร่วมงาน ได้พบกับคลื่นวิทยุรบกวนที่พวกเขาไม่สามารถอธิบายได้ มันมีพลังงานต่ำเกินกว่าจะเป็นการแผ่รังสีที่มาจากทางช้างเผือก ทั้งยังมีลักษณะที่เหมือนกันในทุกทิศทาง พวกเขาจึงสันนิษฐานว่าเครื่องมือวัดของตนอาจถูกรบกวนจากแหล่งกำเนิดอื่นบนโลก ทั้งสองทำการทดลองใหม่อีกหลายครั้ง แต่ก็ไม่อาจยอมรับผลที่ว่าคลื่นวิทยุรบกวนนั้นมาจากเมืองนิวยอร์ก หลังจากทดลองตัดความเป็นไปได้ของแหล่งกำเนิดคลื่นรบกวนทั้งหมดแล้ว ทั้งสองจึงได้ประกาศการค้นพบของตน ซึ่งในเวลาต่อมาได้รับการอธิบายโดย โรเบิร์ต ดิค ว่านั่นคือรังสีไมโครเวฟพื้นหลังของจักรวาล ซึ่งเป็นเศษซากคลื่นวิทยุที่หลงเหลือมาจากบิกแบง การค้นพบนี้ช่วยยืนยันทฤษฎีบิกแบงให้แก่นักดาราศาสตร์ และช่วยแก้ปัญหาข้อสงสัยหลายประการที่เคยมีก่อนหน้านั้น
เพนเซียสกับวิลสันได้รับรางวัลโนเบลสาขาฟิสิกส์ในปี ค.ศ. 1978 ร่วมกับ Pyotr Leonidovich Kapitsa (งานของ Kapitsa ไม่เกี่ยวข้องกับงานของเพนเซียสและวิลสัน) ทั้งสองยังได้รับเหรียญรางวัล Henry Draper ในปีก่อนหน้านั้น
โรเบิร์ต วูดโรว์ วิลสัน

โรเบิร์ต วูดโรว์ วิลสัน (เกิด 10 มกราคม ค.ศ. 1936) เป็นนักดาราศาสตร์ชาวอเมริกัน ผู้ได้รับรางวัลโนเบลสาขาฟิสิกส์ร่วมกับ อาร์โน อัลลัน เพนเซียส จากผลงานการค้นพบรังสีไมโครเวฟพื้นหลังของจักรวาล เมื่อปี ค.ศ. 1964 
ขณะที่วิลสันและเพนเซียสกำลังทำงานกับจานรับสัญญาณชนิดใหม่ที่ห้องปฏิบัติการเบลล์ ในนิวเจอร์ซีย์ พวกเขาได้พบกับแหล่งกำเนิดคลื่นรบกวนในบรรยากาศที่ไม่สามารถอธิบายได้ หลังจากพยายามตัดแหล่งกำเนิดคลื่นรบกวนที่เป็นไปได้ทั้งหมดแล้ว ในที่สุดพวกเขาจึงสามารถระบุถึงคลื่นไมโครเวฟพื้นหลังได้ ซึ่งส่งผลสำคัญอย่างมากต่อการศึกษาทฤษฎีบิกแบง
กีฬามหาวิทยาลัยแห่งประเทศไทย ครั้งที่ 29

กีฬามหาวิทยาลัยแห่งประเทศไทย ครั้งที่ 29 หรือ แม่โดมเกมส์ จัดการแข่งขันวันที่ 9- 16 ธันวาคม พ.ศ. 2545 ณ มหาวิทยาลัยธรรมศาสตร์ ศูนย์รังสิต จังหวัดปทุมธานี โดยมีมหาวิทยาลัยธรรมศาสตร์เป็นเจ้าภาพจัดการแข่งขัน จัดการแข่งขัน 25 ชนิดกีฬา มีมหาวิทยาลัยเข้าร่วมการแข่งขัน 58 มหาวิทยาลัย มีการชิงชัยทั้งสิ้น 217 เหรียญทอง
สรุปเหรียญการแข่งขัน.
สรุปเหรียญการแข่งขัน 3 สถาบันแรก คือ
กล็อบสเตอร์

กล็อบสเตอร์  หรือ บล็อบ (Blob) เป็นซากวัตถุซึ่งถูกซัดขึ้นมาตามชายฝั่งของมหาสมุทรหรือแหล่งน้ำอื่น ยากที่จะระบุประเภทได้ว่าเป็นของสัตว์ชนิดใด คำนี้ถูกใช้เป็นครั้งแรกโดยอีวาน ที. แซนเดอสัน ในปี ค.ศ. 1962 เพื่อใช้เรียกซากลึกลับที่เกยฝั่งทะเลด้านตะวันตกของรัฐแทสเมเนียในปี ค.ศ. 1960 ซึ่งซากนี้ ไม่มีดวงตา ไม่มีส่วนหัว และโครงสร้างของกระดูกไม่ชัดเจน (แต่บางคนบอกว่ามีตา มีหัวและโครงหมด) จุดเด่นมีขน” และ “มีเส้นใย” หนังเหนียวมากจนเฉือนแทบไม่เข้า และเมื่อนำเนื้อเยื่อไปตรวจสอบพบว่ามันประกอบด้วยคอลาเจนเป็นส่วนใหญ่
ลักษณะของกล็อบสเตอร์มักจะผิดจากลักษณะที่คนทั่วไปคุ้นเคยมากและมักทำให้เป็นข้อถกเถียงแม้ว่านักวิทยาศาสตร์จะสามารถระบุประเภทได้แล้ว กล็อบสเตอร์บางซากจะมีครีบ หนวดระยาง หรือกระดูกที่ทำให้สามารถคาดเดาประเภทได้ แต่บางครั้งก็ไม่มีลักษณะซึ่งไม่สามารถระบุได้เลย กล็อบสเตอร์มักถูกเชื่อมโยงเข้ากับสัตว์ประหลาดในมหาสมุทรจึงเป็นสิ่งที่ผู้ศึกษาสัตว์ลึกลับสนใจกันมาก
กล็อบสเตอร์จำนวนมากได้รับการระบุว่าเป็นซากของหมึกยักษ์ แต่ต่อมาก็ได้รับการพิสูจน์ว่าเป็นซากของวาฬหรือปลาฉลามขนาดใหญ่ และบางครั้งก็เป็นชั้นไขมันที่หลุดออกจากซากของวาฬที่กำลังเน่า บางซากก็ได้รับการระบุว่าเป็นซากของเพลสิโอซอร์ที่ต่อมาก็กลับเป็นซากของปลาฉลามอาบแดด แต่ก็มีกล็อบสเตอร์ที่ไม่สามารถระบุประเภทได้ต่อมาถึงปัจจุบันอยู่ด้วย ซึ่งกล็อบสเตอร์บางซากก็ได้เน่าเปื่อยจนไม่อาจพิสูจน์หรือใช้เป็นหลักฐานในการพบสัตว์สายพันธุ์ใหม่ได้
นักวิทยาศาสตร์ชาวแคนาดาได้ทำการตรวจสอบดีเอ็นเอของนิวฟาวแลนด์บล็อบและสามารถระบุได้ว่าเป็นเนื้อเยื่อของวาฬสเปิร์ม ซึ่งรายงานการวิจัยได้ระบุถึงความใกล้เคียงกันของนิวฟาวแลนด์บล็อบและกล็อบสเตอร์อื่นๆ ทำให้เชื่อได้ว่าน่าจะมีต้นกำเนิดเดียวกัน
กล็อบสเตอร์ซากแรกที่มีรายงานการพบอย่างละเอียดก็คือ "สัตว์ประหลาดแห่งเซนต์ออกุสติน" ซึ่งพบที่ชายฝั่งใกล้กับเมืองเซนต์ออกุสติน รัฐฟลอริดา ในปีค.ศ. 1896 โดยเมื่อแรกพบนั้นเชื่อว่าเป็นซากของหมึกยักษ์ แต่ต่อมาสามารถยืนยันได้แน่ชัดว่าเป็นซากของวาฬ ปัจจุบันยังมีตัวอย่างเนื้อเยื่อเก็บรักษาไว้ที่สถาบันสมิธโซเนียน
กีฬามหาวิทยาลัยแห่งประเทศไทย ครั้งที่ 28

กีฬามหาวิทยาลัยแห่งประเทศไทย ครั้งที่ 28 หรือ ณิวัฒนาเกมส์ จัดการแข่งขันวันที่ 7- 14 มกราคม พ.ศ. 2544 ณ มหาวิทยาลัยณิวัฒนา จังหวัดสุพรรณบุรี โดยมีมหาวิทยาลัยณิวัฒนาเป็นเจ้าภาพจัดการแข่งขัน จัดการแข่งขัน 18 ชนิดกีฬา กีฬาสาธิต 1 ชนิดกีฬา มีการชิงชัยทั้งสิ้น 186 เหรียญทอง
สรุปเหรียญการแข่งขัน.
สรุปเหรียญการแข่งขัน 3 สถาบันแรก คือ
กีฬามหาวิทยาลัยแห่งประเทศไทย ครั้งที่ 27

กีฬามหาวิทยาลัยแห่งประเทศไทย ครั้งที่ 27 หรือ องครักษ์เกมส์ จัดการแข่งขันวันที่ 4- 10 ธันวาคม พ.ศ. 2543 ณ มหาวิทยาลัยศรีนครินทรวิโรฒ องครักษ์ จังหวัดนครนายก โดยมีมหาวิทยาลัยศรีนครินทรวิโรฒเป็นเจ้าภาพจัดการแข่งขัน จัดการแข่งขัน 18 ชนิดกีฬา มีมหาวิทยาลัยเข้าร่วมแข่งขัน 51 มหาวิทยาลัย มีการชิงชัยทั้งสิ้น 143 เหรียญทอง
สรุปเหรียญการแข่งขัน.
สรุปเหรียญการแข่งขัน 3 สถาบันแรก คือ
กีฬามหาวิทยาลัยแห่งประเทศไทย ครั้งที่ 26

กีฬามหาวิทยาลัยแห่งประเทศไทย ครั้งที่ 26 หรือ นนทรีเกมส์ จัดการแข่งขันวันที่ 29 มกราคม - 5 กุมภาพันธ์ พ.ศ. 2542 ณ มหาวิทยาลัยเกษตรศาสตร์ จังหวัดนครปฐม โดยมีมหาวิทยาลัยเกษตรศาสตร์เป็นเจ้าภาพจัดการแข่งขัน จัดการแข่งขัน 21 ชนิดกีฬา กีฬาสาธิต 2 ชนิดกีฬา มีมหาวิทยาลัยเข้าร่วมแข่งขัน 46 มหาวิทยาลัย
สรุปเหรียญการแข่งขัน.
สรุปเหรียญการแข่งขัน 3 สถาบันแรก คือ
กีฬามหาวิทยาลัยแห่งประเทศไทย ครั้งที่ 25

กีฬามหาวิทยาลัยแห่งประเทศไทย ครั้งที่ 25 หรือ ศาลายาเกมส์ จัดการแข่งขันวันที่ 9 - 16 มกราคม พ.ศ. 2541 ณ มหาวิทยาลัยมหิดล วิทยาเขตศาลายา จังหวัดนครปฐม โดยมีมหาวิทยาลัยมหิดลเป็นเจ้าภาพจัดการแข่งขัน จัดการแข่งขัน 16 ชนิดกีฬา มีมหาวิทยาลัยเข้าร่วมแข่งขัน 41 มหาวิทยาลัย มีการชิงชัย 163 เหรียญทอง
สรุปเหรียญการแข่งขัน.
สรุปเหรียญการแข่งขัน 3 สถาบันแรก คือ
กีฬามหาวิทยาลัยแห่งประเทศไทย ครั้งที่ 24

กีฬามหาวิทยาลัยแห่งประเทศไทย ครั้งที่ 24 หรือ หัวหมากเกมส์ จัดการแข่งขันวันที่ 14 - 21 มกราคม พ.ศ. 2540 ณ มหาวิทยาลัยรามคำแหง กรุงเทพมหานคร โดยมีมหาวิทยาลัยรามคำแหงเป็นเจ้าภาพจัดการแข่งขัน จัดการแข่งขัน 21 ชนิดกีฬา มีมหาวิทยาลัยเข้าร่วมแข่งขัน 42 มหาวิทยาลัย และมีการชิงชัย 172 เหรียญทอง
สรุปเหรียญการแข่งขัน.
สรุปเหรียญการแข่งขัน 3 สถาบันแรก คือ
กีฬามหาวิทยาลัยแห่งประเทศไทย ครั้งที่ 23

กีฬามหาวิทยาลัยแห่งประเทศไทย ครั้งที่ 23 หรือ แม่โจ้เกมส์ จัดการแข่งขันวันที่ 19 - 26 มกราคม พ.ศ. 2539 ณ สถาบันเทคโนโลยีเกษตรแม่โจ้ จังหวัดเชียงใหม่ โดยมีสถาบันเทคโนโลยีเกษตรแม่โจ้เป็นเจ้าภาพจัดการแข่งขัน จัดการแข่งขัน 15 ชนิดกีฬา มีมหาวิทยาลัยเข้าร่วมแข่งขัน 36 มหาวิทยาลัย
สรุปเหรียญการแข่งขัน.
สรุปเหรียญการแข่งขัน 3 สถาบันแรก คือ
อี มิน-อู

อี มิน-อู (อักษรโรมัน: Lee Min-woo; เกาหลี: ; ฮันจา: ; อาร์อาร์: "I Min-u"; เอ็มอาร์: "Yi Min-u"; เกิด 28 กรกฎาคม ค.ศ. 1979) เป็นนักร้องและนักแสดงชาวเกาหลีใต้ เป็นสมาชิกของชินฮวา
สุธรรม แสงประทุม

สุธรรม แสงประทุม (เกิด 26 ตุลาคม พ.ศ. 2496) สมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย ประธานขับเคลื่อนนโยบายพรรคเพื่อไทย อดีตรัฐมนตรีหลายกระทรวง ผู้ร่วมก่อตั้งพรรคไทยรักไทย อดีตประธานกรรมการบริษัท อสมท จำกัด (มหาชน) อดีตเลขาธิการศูนย์กลางนิสิตนักศึกษาแห่งประเทศไทย
ประวัติ.
สุธรรมเกิดเมื่อวันที่ 26 ตุลาคม พ.ศ. 2496 ที่ตำบลไสหมาก อำเภอเชียรใหญ่ จังหวัดนครศรีธรรมราช เป็นบุตรของริน (บิดา) และเตี้ยน (มารดา) สุธรรมสำเร็จการศึกษานิติศาสตร์บัณฑิต จากจุฬาลงกรณ์มหาวิทยาลัยเมื่อปี พ.ศ. 2526 เคยดำรงตำแหน่งเลขาธิการศูนย์กลางนิสิตนักศึกษาแห่งประเทศไทย ระหว่าง พ.ศ. 2517 – พ.ศ. 2519 โดยเข้าเป็นองค์กรหลัก ในการชุมนุมขับไล่พระถนอม สุกิตติขจโรออกจากประเทศไทย ซึ่งนำไปสู่เหตุนองเลือด เมื่อวันที่ 6 ตุลาคม พ.ศ. 2519 และหลังจากสำเร็จการศึกษา จึงเริ่มทำงานเป็นทนายความ
ต่อมาในปี พ.ศ. 2531 สุธรรมเข้าสู่การเมือง โดยการเป็นสมาชิกสภาผู้แทนราษฎร เขต 3 จังหวัดนครศรีธรรมราช สังกัดพรรคก้าวหน้า โดยได้รับการแต่งตั้งเป็นโฆษกพรรค และผู้ช่วยรัฐมนตรีว่าการกระทรวงเกษตรและสหกรณ์ จากนั้นในปี พ.ศ. 2535 จึงย้ายมาสังกัดพรรคพลังธรรม และได้รับแต่งตั้งเป็นโฆษกพรรค จนกระทั่งขึ้นเป็นรองหัวหน้าพรรคเมื่อปี พ.ศ. 2537 และได้รับเลือกตั้งเป็นสมาชิกสภาผู้แทนราษฎร เขต 5 กรุงเทพมหานคร (ห้วยขวาง ดินแดง คลองเตย) ในปี พ.ศ. 2538 โดยดำรงตำแหน่งรองประธานสภาผู้แทนราษฎรคนที่สอง ต่อมา สุธรรมลงสมัครรับเลือกตั้ง ส.ส.ในเขตเดิมอีกครั้ง เมื่อปี พ.ศ. 2539 แต่ไม่ได้รับการเลือกตั้ง
จากนั้นเมื่อปี พ.ศ. 2542 สุธรรมสำเร็จการศึกษาบริหารธุรกิจมหาบัณฑิต จากมหาวิทยาลัยเกษตรศาสตร์ และในปี พ.ศ. 2544 สุธรรมเข้าร่วมก่อตั้งพรรคไทยรักไทย โดยเข้ารับตำแหน่งรัฐมนตรีว่าการทบวงมหาวิทยาลัย รัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงมหาดไทย ในสมัยแรกของรัฐบาลทักษิณ ชินวัตร ทั้งนี้สุธรรมลงสมัครรับเลือกตั้ง ส.ส.ในระบบบัญชีรายชื่อ ทั้งในคราว พ.ศ. 2544 และคราว พ.ศ. 2548
ต่อมาเมื่อปี พ.ศ. 2551 สุธรรมถูกเพิกถอนสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทย ซึ่งถูกยุบในคดียุบพรรคการเมือง พ.ศ. 2549 โดยในปี พ.ศ. 2554 สุธรรมร่วมกับ อดิศร เพียงเกษ เป็นผู้ดำเนินรายการโทรทัศน์ "ตรงไปตรงมา" ทางสถานีโทรทัศน์ผ่านระบบดาวเทียมเอเชียอัปเดต ก่อนที่เฉพาะสุธรรมจะยุติการจัดรายการดังกล่าว เมื่อสิ้นสุดเดือนพฤศจิกายน พ.ศ. 2555 เพื่อเข้ารับตำแหน่งประธานกรรมการบริษัท อสมท จำกัด (มหาชน) ตั้งแต่วันอังคารที่ 4 ธันวาคมปีเดียวกัน
ประจวบ ไชยสาส์น

ประจวบ ไชยสาส์น (20 สิงหาคม พ.ศ. 2487 – 1 เมษายน พ.ศ. 2563) อดีตนายกสภามหาวิทยาลัยรามคำแหง อดีตหัวหน้าพรรคเสรีธรรม อดีตเลขาธิการพรรคชาติพัฒนา อดีตรัฐมนตรีว่าการทบวงมหาวิทยาลัยในรัฐบาลชวน หลีกภัย และรัฐมนตรีหลายกระทรวง และเป็นบิดาของต่อพงษ์ ไชยสาส์น และจักรพรรดิ ไชยสาส์น
ประจวบ เป็นที่รู้จักกันในฉายา "อีดี้อีสาน"
ประวัติ.
นายประจวบ ไชยสาส์น เกิดเมื่อวันที่ 20 สิงหาคม พ.ศ. 2487 สำเร็จการศึกษาระดับปริญญาตรี จากคณะรัฐศาสตร์ มหาวิทยาลัยธรรมศาสตร์ สมรสกับนางทองพูน ไชยสาส์น มีบุตร 4 คน คือ จารุภรณ์ ไชยสาส์น จักรพรรดิ ไชยสาส์น ต่อพงษ์ ไชยสาส์น จิราภรณ์ ไชยสาส์น และได้หย่าในภายหลัง
ต่อมาประจวบ สมรสกับ นางทับทิม ไชยสาส์น มีบุตรด้วยกัน 3 คน คือ วชิระ ไชยสาส์น อัจฉรา ไชยสาส์น และสุดารัตน์ ไชยสาส์น
งานการเมือง.
นายประจวบ ไชยสาส์น เข้าสู่การเมืองโดยการสมัครรับเลือกตั้งสมาชิกสภาผู้แทนราษฎร จังหวัดอุดรธานี หลายสมัย และได้รับการแต่งตั้งเป็นรัฐมนตรีครั้งแรกในรัฐบาลของพลเอกเปรม ติณสูลานนท์ ในปี พ.ศ. 2529 ในตำแหน่ง รัฐมนตรีช่วยว่าการกระทรวงพาณิชย์ ต่อมาได้รับแต่งตั้งให้ดำรงตำแหน่งรัฐมนตรีหลายกระทรวง อาทิ กระทรวงวิทยาศาสตร์ เทคโนโลยีและสิ่งแวดล้อม กระทรวงสาธารณสุข กระทรวงการต่างประเทศ กระทรวงเกษตรและสหกรณ์ และทบวงมหาวิทยาลัย
นายประจวบ ไชยสาส์น เคยดำรงตำแหน่งสำคัญในพรรคการเมืองหลายพรรค อาทิ รองเลขาธิการพรรคแนวประชาธิปไตย กรรมการพรรคแนวร่วมประชาธิปไตย อดีตรองหัวหน้าพรรคประชาธิปัตย์ อดีตเลขาธิการพรรคชาติพัฒนา อดีตหัวหน้าพรรคเสรีธรรม และต่อมาได้ตัดสินใจยุบพรรคเสรีธรรม รวมเข้ากับพรรคไทยรักไทย ของ พ.ต.ท.ทักษิณ ชินวัตร และรับตำแหน่งกรรมการบริหารพรรคไทยรักไทย
การถูกตัดสิทธิ์ทางการเมือง.
ในปี พ.ศ. 2549 นายประจวบ ไชยสาส์น ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทย ที่ถูกยุบในคดียุบพรรคการเมือง พ.ศ. 2549 อีกด้านหนึ่งนายประจวบ ไชยสาส์น ใช้เวลาในระหว่างถูกตัดสิทธิ์ทางการเมือง (พ.ศ. 2553) เข้ารับการศึกษาหลักสูตรผู้บริหารระดับสูง ของสถาบันวิทยาการตลาดทุน ตลาดหลักทรัพย์แห่งประเทศไทย ในรุ่นที่ 11 และเป็นรุ่นเดียวกันกับนักการเมืองชื่อดังอีกหลายคน อาทิ นายสรอรรถ กลิ่นประทุม นางสาวนริศรา ชวาลตันพิพัทธ์ ร้อยตรีหญิงระนองรักษ์ สุวรรณฉวี นายสมพงษ์ อมรวิวัฒน์ นายแพทย์บุรณัชย์ สมุทรักษ์ ฯลฯ
สมาชิกสภาผู้แทนราษฎร.
นายประจวบ เป็นสมาชิกสภาผู้แทนราษฎรจังหวัดอุดรธานี 7 สมัย
ถึงแก่อนิจกรรม.
นายประจวบ เสียชีวิตด้วยโรคมะเร็งปอด เมื่อวันที่ 1 เมษายน พ.ศ. 2563 มีพิธีพระราชทานเพลิงศพเมื่อวันที่ 1 กรกฎาคม พ.ศ. 2563 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
เทย์เลอร์ เดย์น

เทย์เลอร์ เดย์น  เกิดเมื่อวันที่ 7 มีนาคม ค.ศ. 1962 เป็นนักร้องเพลงป็อปชาวอเมริกัน นักแต่งเพลง ศิลปินเต้น และนักแสดง เธอมี 7 ซิงเกิลแรก ติดชาร์ตท็อป 10 บนบิลบอร์ดฮอต 100 ซึ่ง 1 ในนั้นมีซิงเกิล "Love Will Lead You Back" ประพันธ์โดยไดแอน วอร์เรน ติดอันดับ 1 บนบิลบอร์ดฮอต 100 และมีเพลงติดอันดับ 1 บนฮอตแดนซ์คลับเพลย์ 3 ครั้ง
กีฬามหาวิทยาลัยแห่งประเทศไทย ครั้งที่ 22

กีฬามหาวิทยาลัยแห่งประเทศไทย ครั้งที่ 22 หรือ แม่โดมเกมส์ จัดการแข่งขันวันที่ 2- 9 ธันวาคม พ.ศ. 2538 ณ มหาวิทยาลัยธรรมศาสตร์ ศูนย์รังสิต จังหวัดปทุมธานี โดยมีมหาวิทยาลัยธรรมศาสตร์เป็นเจ้าภาพจัดการแข่งขัน จัดการแข่งขัน 23 ชนิดกีฬา
สรุปเหรียญการแข่งขัน.
สรุปเหรียญการแข่งขัน 3 สถาบันแรก คือ